17:00 / 22.07.2019 2420 pdf Ўқиш режими + -\nҲазрати Умар ўз халифаликлари даврида кўплаб ислоҳотлар, янгиликлар қилдилар. Мусулмонларнинг Байтулмолларини таъсис этдилар. Басра ва Куфа шаҳарларини қурдилар. Катта ободончилик ишларини олиб бордилар, халифаликни юритиш ишларида катта янгиликларни амалга оширдилар. Бу зот халифаликни ниҳоятда адолат билан юргиздилар, Ислом динининг равнақи йўлида ниҳоятда катта хизмат қилдилар.\nҲазрати Умар олим, тадбирли, доно, тақволи, дунёда зоҳид, аччиқ бўлсада, ҳақ сўз сўзловчи киши эдилар. У киши ҳаммаси бўлиб Расулуллоҳ соллаллоҳу алайҳи васалламдан 539та ҳадис ривоят қилдилар. Бу зотдан бир нечта саҳобалар ривоят қилганлар. У зот ривоят қилган ҳадислардан учта «Саҳиҳ» соҳиблари ўз китобларига киритишган.\nУмар ибн Хаттоб Расулуллоҳ соллаллоҳу алайҳи васаллам хабар берганларидек, шаҳид бўлдилар. У зот масжидда мусулмонларга имомлик қилиб турганларида, мушриклар ёллаган қотил томонидан ҳижратнинг йигирма учинчи йили суиқасд туфайли қатл этилдилар. Ҳазрати Умар Расулуллоҳ соллаллоҳу алайҳи васалламнинг равзаларига, ҳазрати Абу Бакр Сиддиқ розияллоҳу анҳунинг ёнларига дафн қилинганлар.\nУшбу ҳадиси шариф инсон сўзи васфига ожиз бўлган улкан ҳақиқатларни ўз ичига олган. Чунки унда Ислом, иймон, эҳсоннинг нима экани, Қиёмат куни ҳақида маълумотлар берилмоқда. Ҳадиснинг охирида эса ушбу нарсаларнинг жами «дин» деб аталмоқда.\nБу ҳадисда диний таълим беришда амалий кўргазмали дарс кўриниши баён қилинмоқда. Имом Муслим Аммор ибн ал-Қаъқоъдан ривоят қилишларича, бир куни Расулуллоҳ соллаллоҳу лайҳи васаллам саҳобалар ичида ўтириб: «Мендан сўрайдиган нарсангизни сўраб олинглар», дедилар. Одамларни ҳайбат босиб, бирор нарсани сўрай олмай қолдилар. Шунда ҳадисда васф қилинган, оппоқ кийимли, сочлари қоп-қора, ўзида сафарнинг асари йўқ, ҳеч кимга таниш бўлмаган бир одам кириб келган ва васф қилинган ҳайъатда ўтириб олиб, ҳамма учун ўта муҳим бўлган саволларни бера бошлаган.\nПайғамбар соллаллоҳу алайҳи васаллам савол берувчининг «Эй Муҳаммад, менга Ислом ҳақида хабар бер», деган саволига жавобан:\n«Ислом – «Лаа илааҳа иллаллоҳу Муҳаммадур Расулуллоҳ» деб шаҳодат келтирмоғинг, намозни тўкис адо қилмоғинг, закот бермоғинг, Рамазон рўзасини тутмоғинг, агар йўлга қодир бўлсанг, Байтни ҳаж қилмоғинг», дедилар».\nДемак, унинг Ислом ҳақидаги саволига жавобан биринчи ҳадисда келган нарсаларни зикр қилганлар. Фақат рўза билан ҳажнинг ўрни алмашиб, ҳаж бешинчи бўлиб зикр қилинган.\nСўровчининг «Менга иймон ҳақида хабар бер», деган сўровига Пайғамбаримиз соллаллоҳу алайҳи васаллам: «Аллоҳга, Унинг фаришталарига, китобларига, расулларига ва охират кунига иймон келтирмоғинг, яхшию ёмон қадарга иймон келтирмоғинг», деб жавоб бердилар.\nБу савол иймоннинг шаръий маъносида, яъни шариат бўйича «Иймон деб нимага айтилади?» маъносидаги саволдир.\nЖавобда эса шариат бўйича иймоннинг бош масалалари бўлган нарсалар умумий кўринишда айтилмоқда.\n«Аллоҳга иймон келтириш» дейилгани умумий гапдир. Лекин шариатга кўра, «Аллоҳнинг борлигига ишонаман», дейиш билан иш битмайди. Аллоҳга иймон келтиришни тафсилоти билан билиш лозим. Аллоҳ таоло Ўзи айтганидек, У Зотнинг Пайғамбари Муҳаммад соллаллоҳу алайҳи васаллам васф этганларидек иймон келтирмоқ лозим. Аллоҳнинг борлигига, қадимийлиги, азалийлиги ва абадийлигига, исмларига, сифатларига ва ишларига тўғри равишда иймон келтириш керак.\nШунингдек, Аллоҳнинг фаришталарига иймон келтириш уларнинг борлигига иймон келтириш билан тугал бўлмайди. Фаришталарга тугал иймон Аллоҳ таоло ва Пайғамбар соллаллоҳу алайҳи васаллам айтганларидек бўлиши керак. Уларнинг васфларига, хизматларига ва хусусиятларига ҳам иймон келтириш лозим.\nШунингдек, Аллоҳнинг китобларига, пайғамбарларига иймон келтириш ҳам Қуръон ва Суннат кўрсатмаларига мувофиқ бўлиши лозим. Охират кунига бўлган иймон ҳам, яхшию ёмон қадарга иймон ҳам шариат кўрсатмаси бўйича бўлиши керак. Бу ишда бировга тақлид қилиш билан иш битмайди. Шунинг учун ҳар бир мусулмон ушбу масалаларни ақийда илмини биладиган тақводор уламолардан ўрганиб олмоғи зарур. Иложи бўлса, ақийда китобларидан бирортасини ўрганиш, мухтасар матнлардан бирини ёдлаб олиш лозим.\n«Менга эҳсон ҳақида хабар бер», дейиш бўлди. «Эҳсон» луғатда «яхшилик, гўзал иш» маъносини англатади. Унинг бу ҳадисдаги маъноси эса, уламоларнинг айтишларича, «ихлос» маъносидадир. Жавобда эса Пайғамбаримиз соллаллоҳу алайҳи васаллам ўзларининг оз иборалар билан кўп маънони ифода эта олиш қобилиятларини кўрсатдилар. Пайғамбаримиз соллаллоҳу алайҳи васаллам эҳсон таърифида: «Аллоҳга худди Уни кўриб турганингдек, агар сен Уни кўрмасанг, У сени кўриб тургандек ибодат қилмоғинг», дедилар.\nУшбу таърифни ва у орқали «эҳсон»ни тўлиқ ва тўғри тушуниш учун аввало «ибодат» сўзининг маъносини батафсил англаб олмоғимиз лозим. Бизда «ибодат» деганда намоз ўқиш, рўза тутиш, ҳаж қилиш каби нарсалар тушунилади. Албатта, бу нарсалар улкан ибодатлардир. Лекин ибодат маъноси фақат ушбу нарсалар билан чегараланмайди. Бу сўз «абада» феълидан олинган бўлиб, «қуллик қилди – қул бўлди» маъносини билдиради. Абдуллоҳ Аллоҳнинг қули, деганидир. Демак, ибодат қуллик қилиш маъносидадир. Бу маъно форсчасига «бандалик» дейилади. Агар намоз, рўза ва ҳажнигина ибодат дейдиган бўлсак, ўша ибодатларни адо этиш пайтида Аллоҳга қуллик қилинади-ю, ундан кейин Аллоҳга қуллик тўхтайдими? Унда инсон намоз, рўза ва ҳаждан бошқа вақтда кимга қуллик қилади? Инсон намоз ўқиб, рўза тутиб, ҳаж қилаётганида Аллоҳни кўриб тургандек бўлишга ҳаракат қилиши лозим-у, бошқа вақтда лозим эмасми? Ёки ўша ибодатлар пайтида Аллоҳ мени кўриб турибди, деб тасаввур қилиши кераг-у, бошқа вақтларда кўрмаяпти, деб, ўз билганини қилавериши керакми?\nЙўқ, асло ундай эмас! Аллоҳ таолога инсоннинг бандалиги, қуллиги доимийдир. Намоз ўқиётган инсон ҳам, ухлаётган инсон ҳам Аллоҳнинг бандаси. Рўза тутаётгани ҳам, рўза тутмаётгани ҳам Аллоҳ таолонинг бандаси. Ҳаж қилаётгани ҳам, иложини қила олмай, ҳаждан қолгани ҳам Аллоҳ таолонинг бандаси. Гап фақат ўша банда томонидан ўзининг бандалигини тан олишида! Яъни, «Аллоҳнинг қулиман» деган одамнинг Аллоҳга қуллик қилишида! Бошқача қилиб айтганда, ҳаётнинг ҳамма соҳаларида Аллоҳнинг айтганини қилиб яшашида! Бир хўжайиннинг хожалигини бўйнига олиб, унга хизматкор бўлган киши хўжайиннинг айтганларини қилмаса, хизматкорлиги қолмайди. Хожасидан қилмишига яраша жазо олишига тўғри келади. Аллоҳга қул бўлгандан кейин ана шу қулликни ўрнига қўйиб яшамоқ керак. Шунинг учун ҳам уламоларимиз: «Аллоҳнинг розилигига етказадиган ҳар бир иш ибодатдир», дейдилар. Шундан келиб чиқиб, мусулмон одам ҳар лаҳзада Аллоҳ таолони кўриб тургандек ихлос билан яшамоғи, У Зотнинг розилигини олишга ҳаракат қилмоғи керак. Агар бу олий мақомга эришишга ожизлик қилса, ҳар лаҳзасини Аллоҳ таоло мени кўриб турибди, деган эътиқод билан ўтказиб, ўшанга яраша ҳаракатда бўлмоғи лозим. Ана ўшандагина эҳсоннинг қуйи даражасига эришади.\nАгар бу даражага эриша олмаса, намоз вақтида Аллоҳга, касби кор пайтида эса молу дунёга бандалик қилади. Рўза пайтида Аллоҳга, овқатланиш пайтида қорнига бандалик қилади. Ҳаж пайтида Аллоҳга, бошқа пайтда эса турли урф-одатларга ёки бошқа нарсаларга қуллик қилади.\nЮқорида ўтган уч ўта муҳим саволдан кейин сўровчининг «Менга (қиёмат) соатидан хабар бер», дейиши, қиёмат кунига бўлган иймон ҳам ғоятда зарур эканини кўрсатиб турибди. Шу билан бирга, одамлар орасида, айниқса, қиёматга ишонмовчилар орасида учрайдиган «қиёмат соати» ҳақидаги саволга узил-кесил жавоб беришни тақозо қилмоқда.\nДарҳақиқат, қиёмат соати қачон экани ҳақидаги савол қадимда ҳам бериларди, ҳозирда ҳам тез-тез такрорланиб турибди. Айни вақтда ушбу савол сохта башоратчилар билан ҳақиқий Пайғамбарлар орасидаги фарқни аниқлаб берадиган савол ҳамдир. Сохта башоратчилар ўз атрофидаги жоҳилларнинг кўтар-кўтарига берилиб кетиб, кўпинча қиёмат куни ва соатини олдиндан белгилаб қўйиб, шарманда бўлганлар ва бўлмоқдалар.\n«Ҳадис ва ҳаёт» II жуз китобидан\n14:30 / 22.07.2019 728\nНабий соллаллоҳу алайҳи васалламдан ёққа тушган сичқон ҳақида сўрадилар\n20:00 / 22.07.2019 2724\n4768 10:01 / 07.11.2018\n. .Муоз ибн Жабал розияллоҳу анҳудан ривоят қилинади.Набий соллаллоҳу алайҳи васаллам.Бир киши .Лаа илааҳа иллаллоҳу, Муҳаммадур давоми...\n3565 16:07 / 08.01.2020\nИмом ибн МожаАбу Абдуллоҳ Муҳаммад ибн Язийд ибн Абдуллоҳ ибн Можа Робаъий алҚазвиний ҳижратнинг 209 йили Ироқ шаҳарларидан бири ndash Қазвинда таваллуд топдилар. давоми...\n2702 13:30 / 08.05.2019


"Қора бозор"да доллар курси яна қимматлади\n08 май 2021, Тошкент вақти: 10:30\n100 АҚШ доллари 430 грамм ўзбек сўмига тенг.\nЎзбекистон пойтахтидаги “қора бозор”ларда 2 апрель куни тушдан сўнг АҚШ валютасининг сўмга нисбатан қиймати кескин кўтарилди ва 1 АҚШ доллари 4500 сўмга харид қилина бошлади.\nЎзбекистон Марказий банки 31 мартдан бошлаб хорижий валюталарнинг сўмга нисбатан янги рaсмий курсини белгиган ва унга кўрa, 1 АҚШ долларининг қиймати 2 минг 490 сўм 20 тийин деб белгиланганди.\nЎша вақтда Ўзбекистоннинг “қорa бозор”лaридaги реaл курс 4050-4150 сўмгa тенг эди. 2 апрель куни эса “қора бозор” курси 350-400 сўмга қимматлаган.


27 Май 09:55\nЭслатиб ўтамиз, кеча Бишкекда Қозоғистон Республикаси Президенти Қасим-Жомарт Тоқаев Қирғизистон Республикаси Президенти Садир Жапаров билан учрашган эди.\nДавлат раҳбарлари агросаноат мажмуининг бир қатор йўналишлари: ўсимликчилик, чорвачилик, ветеринария, қишлоқ хўжалигини механизациялаш ва автоматлаштириш, ўсимликлар карантини, қишлоқ хўжалиги маҳсулотларини қайта ишлаш, шунингдек, қишлоқ хўжалиги фанлари бўйича ҳамкорликдан манфаатдор эканликларини билдирдилар.\nТегишли идоралар раҳбарлари Бишкекда қишлоқ хўжалиги соҳасида тенг ҳуқуқлилик ва ўзаро манфаатдорлик тамойиллари асосида ҳамкорликни ривожлантириш учун қулай шарт-шароитлар яратиш мақсадида меморандум имзолади.\nҚишлоқ хўжалиги вазири Ербол Қарашўкеев икки давлат ўртасида қишлоқ хўжалиги соҳасидаги ҳамкорлик муҳимлигини таъкидлади.\n«Биз қишлоқ хўжалиги маҳсулотларининг ўзаро айирбошлаш ҳажмини оширишни икки вазирлик ҳамкорликдаги фаолиятининг устувор йўналишларидан бири сифатида кўрамиз. Қозоғистон Қирғизистонга ўзаро манфаатли шартларда ун, ўсимлик ёғи, макарон, тухум, сут маҳсулотлари, шоколад ва қандолат маҳсулотларини етказиб беришни давом эттиришдан манфаатдор. Ўз навбатида Қирғизистондан эртапишар сабзавотлар (картошка, сабзи, пиёз) харид қилишга қизиқамиз. Биз мамлакатларимиз ўртасидаги товар айирбошлаш ҳажмини ошириш, унинг тузилмасини такомиллаштириш, етказиб бериладиган товарлар турини кенгайтириш бўйича ишларни давом эттиришни таклиф қиламиз. Ишончим комилки, ушбу меморандумнинг имзоланиши икки давлат ўртасида қишлоқ хўжалиги соҳасидаги ҳамкорликни янада ривожлантиришга хизмат қилади», - деди Ербол Қарашўкеев.\nСтатистик маълумотларга кўра, 2022 йилнинг январ-март ойларида Қозоғистон ва Қирғизистон ўртасида қишлоқ хўжалиги маҳсулотлари ва қайта ишлаш маҳсулотлари айланмаси 43,4 миллион АҚШ долларини ташкил қилган.\nБу даврда Қозоғистондан Қирғизистонга экспорт қилинган маҳсулот ҳажми 28,7 миллион АҚШ долларини ташкил этди. Экспортнинг асосий ҳажмини сув, жумладан, минерал ва газланган сувлар, шунингдек, ҳайвонот ва ўсимлик мойлари, макарон маҳсулотлари, парранда гўшти ва озиқ-овқат маҳсулотлари, ўсимлик ёғи, нон ва ун маҳсулотлари ҳамда бир қатор бошқа маҳсулотлар ташкил этади.\n2022 йилнинг январ-март ойларида Қирғизистондан Қозоғистонга импорт ҳажми 14,7 миллион АҚШ долларини ташкил қилди.


UzTrend 16.01.2021 16.01.2021\nИнсониятнинг энг соф ва беғубор даврлари бу болалик даврларидир. Негаки, айнан мана шу даврда инсоннинг қалби ва орзулари қордек оппоқ, мусаффо бўлади. Лекин, бугунги кунга келиб, замоннинг шиддати билан ривожланиб бориши, ахборот коммуникацияларининг тезлашуви натижасида балалардаги беғуборлик, софлик йўқолиб бормоқда.\nҲозирги кунда телеканалларимиз орқали эфирга узатилаётган аксарият мультфильмларни Европа менталитетига хос тарзда суратга олинган мультфильмлар ташкил этади. Аслини олганда, қадрият ва ахлоқ тушунчаси нафақат Шарқ, балки Европа мамлакатларига ҳам хосдир. Бироқ, бугунги кунга келиб, ишлаб чиқарилаётган мультфильмларнинг кўпчилиги инсонийлик туйғулари ва миллий қадриятлардан анча йироқлашиб кетди. Бундай мультфильмлар эса комил инсон бўлиб вояга етишлари йўлида хизмат қилиши ўрнига улкан даромад манбаи сифатида хизмат қилиб келмоқда.\nНатижада бу фақатгина юқори сифатли, кассабоп аммо, савияси паст, шу билан бир қаторда болаларнинг онггини ёт ғоялар билан заҳарловчи мультфильмларнинг кўпайишига замин ясайди. Энг ачинарлиси шуки, томошабоп ва ахлоқсиз мультфильмларнинг кўпайиб бориши келажат авлодни, инсониятни фалокат ёқасига олиб кетаётганлигини кўпчиликни бефарқ қолдирмоқда. Барчамизга маълумки, бугунги кунга келиб, дунёда кино санъати саноат даражасига айланди. Бу бир томондан иқтисодиётни ривожлантиришга, кино ихлосмандларини кўпайишига кўмак вазифасини ўтаса, иккинчи томондан эса оми, дунёқараши тор одамларнинг кўпайишига олиб келади. Шу билан бир қаторда, театрдек тарбия ўчоғи саналган кино санъатининг санъат эмас, пулу даромад манбаига айланишига хизмат қилмоқда. Кинони-ку ақлини таниган, эс-ҳушини йиғиб олган томошабинлар “яхши-ёмон”ига ажратиб кўрар, бироқ, мультфильмларничи? Мультфильмдаги қаҳрамонларга тақлид қилиб, ҳаётда уларга ўхшашга харакат қилаётган митти “фаришталар”чи, улар нима қила олишади? Мана шу савол, шу масала бугуннинг долзарб муаммосидир. Бугун шу муҳим масала устида кўпроқ мултипликаторлар бош қотирмоқлари лозим. Чунки, мултипликация – бу шунчаки тасвир ва буюмларнинг харакатланиши, экранда акс этиши эмас, у санъатнинг барча турлари бирлашган, тарбиявий ахамиятга эга бўлган сирли оламдир. Мультипликаторларнинг вазифаси эса жонсиз буюмларни жонлаштириш билан чекланиб қолмай, балки уларга ўз қалбининг бир парчасини улашиб, келажак авлодни баркамол инсон бўлиб, тарбия топишга кўмаклашувчи тарбиячи вазифасини ўташи шарт.\nМамлакатимизда ҳам ушбу долзарб масала устида сўнги йилларда қатор самарали ишлар олиб борилмоқда.\nСамарали ишларнинг натижаси ўлароқ, “Олтин қиз”, “Кечжа ботир”, “Полиция ва ўғри”, “Ғилдиракли уй”, “Ҳаёт дарёси”, “Матизвойнинг саргузаштлари” ва қатор мутльфильмлар суратга олинди. Постановкачи режиссёр Дмитрий Власов томонидан суратга олинган “Ҳаёт дарёси” номли мультфильм чуқур фалсафий мазмунга эга бўлиб, мультфильмда инсоннинг туғилишидан бошлаб, охирги манзилга етгунга қадар босиб ўтган умр йўллар акс этган. Инсон умри дарё каби зумда оқиб кетишига ўхшатишлик, эскизлар асосида чизилган расмлар, мультфильм стилидаги ўзгаришлар ижодкорларнинг ўз устида ишлашлари ва изланишларини самарасини кўрсатди. Ҳаёт тарзини ўзгартирмоқчи бўлган одамнинг бошидан кечирган саргузаштларини ҳикоя қилувчи постановкачи режиссёр Азиз Муҳаммедовнинг “Ғилдиракли уй” мультфильми ҳам рангли бўёқларда чизилган ёрқин характерли қаҳрамонларга бой.\n“Матизвойнинг саргузаштлари” мультфильми эса сўнги йилларда компютер графикаси асосида ишланган сифатли мультфильмлар сирасига киради.\nМультипликаторларимизнинг ёт ғояларидан ҳоли бўлган бу мультфильмлари болажонлар тарбияси йўлида қилинган хайрли ишдир. Аммо мамлакатимизда бу ёш санъат ҳали тўла-тўкис ўз имкониятларини солмаяпти. Мультипликациямиздаги мавзу ва жанрларнинг оқсаши, қаҳрамон даражасига кўтарилган мульт қаҳрамонларимиз йўқлиги боис, телеканалларимизни Хитой, Америка, Европа мафкураси сингдирилган мультфильмлар эгаллаб олди. Болалар онггига ижобий тарафлари бисёр бўлган аммо “парда орти”даги салбий талаблари кўп бўлган, “Том ва Жерри” (“Tom and Jerry”), “Широқ” (“Шрек”), “Жирканч камина” (“Despicable me”) сингари мультфильмларни болажонларимиз севиб томоша қилишмоқда. Асосий мазмуни ёвуз, пасткаш, худбин одамнинг тўғри йўлга қайтиши ҳисобланган “Жирканч камина” мультфильми умумий маъно касб этишдан ташқари ботиний маъно ҳам касб этади. Фильмнинг биринчи қисмида Грю исмли бош қаҳрамон ёвуз ташкилотдан дастмоя олиб, пулини олиш учун қўлдан келганча ҳаракат қилади. Фильм якунида оиласиз бўлган Грю 3 фарзандни боқиб олиб меҳрибон ота сифатида гавдаланади.\nЛекин, мультфильмдаги шакл-шамоили сап-сариқ, бир кўзли, бир жинсли махлуқлар, Грю ва унинг дўстлари иштиёқ билан ўғирлик қилишлари, фильмнинг мантиқий давоми ҳисобланган “Минионлар” ҳақидаги қисми ҳам болар онггига кучли таъсир қилиб, уларда бузғунчилик, ҳаёсизлик, ёвузлик каби ҳиссиётларни уйғотади. Болаларнинг севимли қаҳрамони ҳисобланган.\n“Широқ”, “Том ва Жерри” ҳам худди шунда беҳаёлик, бешавқатлик, одамийликдан ҳоли бўлган ғояларни тарғиб қилувчи ва бевосита болалар мафкурасига таъсир қилувчи мультфильмлар сирасига киради. Мультфильмлар сюжетига эътибор қиладиган бўлсак, қаҳрамонлар бир-бирлари билан урушадилар, бир-бирларини дўппослайдилар, баъзи ҳолларда эса бошқа қаҳрамонларни ўлдирадилар. Ҳаттоки, “Широқ” мультфильмида ўлим жуда завқли ва кулгили кўрсатилган ҳолатлари мавжуд. Биргина Широқ, Малика ва қушча бирга қўшиқ куйлашадиган саҳнасини олайлик. Қўшиқ якунига етиши билан қушча нобуд бўлади. Қаҳрамонлар эса нобуд бўлган қушчага сира ачинмай унинг тухумларини иштаҳа билан паққос тушуради. Лекин бу тухумлар ичидан қушчалар чиқиши мумкинлиги ҳеч бир болада ачиниш ҳиссини уйғотмайди. Аксинча, бу болаларда бемеҳрлик, қаҳри-қаттиқлик ва ахлоқсизлик сифатларини келтириб чиқаради. Ёрқин ранглардаги ижобий қаҳрамонларнинг хар бир ҳаракати бола онггида яхшилик рамзи бўлиб сақланиб қолса, қаҳрамонларнинг ҳаракатларига қўшилган салбий харакатлар сезилмайгина мухрланади.\nБугун мана шундай жадал суръатлар билан одимлаб бораётган жараённинг тўғри амалга ошишида мультипликациянинг ўрни беқиёсдир. Бугунги ёш авлоднинг келажакда ватани, халқи учун хизмат қиладиган ҳар томонлама етук инсон бўлиб вояга етишишида тарбиявий мактаб ҳисобланган мультфильмларнинг сифати яхшиланиши, билимли кадрлар ва мультфильмлар сони кўпайиши лозим. Шунингдек, мультипликациямизда миллий мафкурамиз ва қадриятларимиз акс этган, халқимиз тарихидан ва урф-одатларидан ҳикоя қилувчи, қаҳрамони келажак авлод учун ўрнак бўладиган тарихий шахсларнинг бугунги замон қаҳрамонларига айланиши учун кўп изланишлар олиб борилсагина бугунда муаммога айланган масалага ечим топилган бўлар эди.\nСанъатшунослик: “Кино санъати танқиди ва таҳлили” йўналиши\n3 босқич талабаси Шаҳноза ТУЮНОВА


ҚАНДАЙ ОДАМДАН ЧИҚҚАН ТЕР ТАҲОРАТНИ СИНДИРАДИ? - Mehrob.uz\naccess_time9-ноябрь, 16:18 visibility997\nСавол: Қандай кишидан чиққан тер таҳоратни синдиради?\nЖавоб: Маст қилувчи ичимликларни доимий доимий ичувчи кишилардан чиққан тер таҳоратни синдиради. Бу масала маст қилувчи ичимликни доимий ичувчидан чиққан тер нажас ҳисобланишидан келиб чиққан. Чунки ҳар бир чиққан нажас таҳоратни синдиради. Катта нажасларнинг таҳоратни синдириши маълум. Кичик нажас, яъни маст кимсадан чиққан тернинг таҳоратни синдириши «Танвийрул абсор» китобида очиқ айтилган. Бунга «Жомеур-румуз»да ҳам ишора қилинган. «Дуррул мухтор» соҳибининг «унинг кичик нажас эканини исбот қилишга муҳтож бўлинади», деган гапи бор.\nБу масаланинг хулосаси Ибн Шаҳнанинг «Захоирул ашрафия» китобида «Мужтабо» китобига нисбат бериб айтилган қуйидаги гапдир: «Ахлат ейдиган товуқдан чиққан тер нажас бўлади. Ибн Шаҳна: «Шунга кўра, доимий маст қилувчи нарсани истеъмол қилувчининг тери ҳам нажас, балки нажас ҳисобланишга товуқникидан кўра лойиқроқ бўлади. Сўнгра: «Терлаган тери ит ва тўнғизники каби бўлган кимса бунча ҳам жирканчдир», деган.\nИбн Из: «Бу ўринда таҳоратни синдиради», деган. Бу келиб чиқиши ғариб бўлган масала ва зоҳирга кўра ҳукм чиқариш ҳисобланади. «Танвийрул абсор» мусаннифи: «Бу ҳукм зоҳир бўлгани учун биз унга қарор қилдик», деган.\nМен айтаманки, шайхимиз Рамлий ҳафизаҳуллоҳ бундай деган: «Унга қандай қарор қилади, унинг ғариблигидан ташқари, у ҳақида на бир ривоят ва на бир «дироят» бўлмаса. Аммо биринчиси, яъни ривоят йўқлиги тушунарли, чунки бу ҳукм унга суяниладиган бирор зотдан ривоят қилинмаган. Иккинчиси, яъни дироят йўқлиги эса биринчи муқаддимага таслим бўлмасликка, яъни суяниладиган ривоят йўқлигига асосан шундай бўлади. Тўнғиз сути билан озиқланган эчки боласи ҳақидаги масала ҳам ушбу ҳукмга қарши ҳужжат бўлади. Уламолар эчки боласини сўйишга яроқли бўлиб, унда мазкур «озуқаси» асари қолмаганидан сўнг унинг гўштини ейиш ҳалол бўлишини айтганлар. Худди шундай биз ҳам, маст қилувчи ичимликни доимий ичувчидан чиққан тер ҳақидаги ҳукм ҳам шундай бўлади», деймиз.\n*Дироят луғатда «хабардорлик» маъносини англатади. Истелоҳда эса зонний бўлган ақлий далил дироят дейилади.\nНос билан сигарет тахоратни бузадими?


Миллийлик ва миллатчилик « Ўзбекистон Халқ Ҳаракати\nМиллийлик ва миллатчилик\n12 December 2012 - 15:32\nЎХҲ 2 қурултойида чет эллик радиолардан бирида ишлайдиган журналист ҳамюртимиз ўзаро суҳбатда мени танқид қилиб қолди. У “Ўзбекистонда ирқчилик муаммоси йўқ, назаримда сиз ирқчилик нималигини билмасангиз керак”, қабилида гаплар айтди. Мен у билан тортишиб ўтирмадим, аммо ёнимизда турган қурултой иштирокчиларидан бири бу журналистга “Қирғизистон воқеалари ирқчилик эмасми?”, дея савол берди. Бу саволдан бироз эсанкираб қолган танқидчим “Бу қабилачиликнинг натижаси”, дея ўзини ҳимоя қилди…\nЗоҳиран қараганда у ҳақли, аммо масаланинг моҳиятига назар ташлайдиган бўлсак, ирқчиликми, миллатчиликми, қабилачиликми, мана шу “чиликлар” турли замонларда ва турли маконларда катта фожеаларга сабаб бўлгани ҳақиқатдир. Гитлер фашизмининг Оврупода қилган жиноятлари, яқин ўтмишда серб жаллодларининг Боснияликларни қатлиом қилиши, худди шундай Қирғиз фашистларининг бу давлатда яшайдиган ўзбекларга қарши қилган қонхўрликлари….Бу ваҳшийликлар фақатгина бир миллатнинг бошқасидан устунлик ғоясига асосланганми ёки бу ерда турли миллатлар ёки қабилаларни ўзаро тўқнашувларга олиб келадиган бошқа омиллар ҳам борми? Масалани ўрганиш мана шу жиҳатдан аҳамиятлидир, унинг номини қўйиш жиҳатидан эмас менимча…\nМуаммонинг Ўзбекистонга ҳам алоқаси борлиги барчага тушунарли бўлса керак. Бугун Каримов диктатураси ижтимоий ҳаётни бўғиш орқали бирор муаммони ҳал қилаётгани йўқ, аксинча жамият ва давлат ҳаётидаги барча муаммоларни, шу жумладан миллатлараро муносабатлардаги муаммони ҳам ёпиқ, яъни хавфли шаклда газаклашига сабаб бўлмоқда. Дейлик, эртага бу диктатура асфалософинга кетадиган бўлса, миллат ва миллатлар орасидаги муаммолар тўсатдан шишиб кетган кўз каби жамиятнинг “пешонасида” пайдо бўлиши мумкин…\nМен албатта бу ерда ирқларнинг ва миллатларнинг келиб чиқиши ва бу ҳақдаги турли назариялар ҳақида тўхталмоқчи эмасман. Бу ерда диктатурадан эркинлик ва адолатли жамиятга ўтишда миллий масалада ва миллатлар орасида муносабатлар масаласида ўз фикрларимни билдиришдан иборатдир.\nАввало шуни айтмоқчиманки, миллат калимасининг араб тилидаги маъноси бизнинг “миллат” тушунчамиздан фарқлидир. Миллат араб тилида дин ёки динга мансублик маъносини билдиради. Яъни бу тилдаги “миллат”нинг маъноси биздаги қавм, яъни бир тилда гаплашадиган маълум халқ маъносини англатмайди. Бу сўзнинг ўзбек тилидаги маъноси русча “нация”дир. (Инглизча nationality, арабча جنسية жинсият). “Миллат”нинг сиёсий ва ирқий талқинлари ҳам бор. Масалан, Америка халқи сиёсий маънода бир миллатдир. Ўзбек халқи эса этногенез, яъни келиб чиқишига кўра бир миллатдир. Шу билан бирга миллатлар ўзаро яқин, яъни умумий этногенезга ҳам эга бўлишлари мумкин.\nМасалан, славлар яъни рус, белорус, украин, серблар умумий миллий қадриятларга (тил яқинлиги, ўхшаш урф одатлар) эгалар. Турк қамвлари, яъни онадоли (туркия турклари), ўзбеклар, қозоқлар, татарлар, туркманлар, қирғизлар, озарбойжонлар, бошқирдлар ҳақида ҳам шундай дейишимиз мумкин. Бу қавмларнинг ўзаро яқинлаштирадиган ёки узоқлаштирадиган омиллар сифатида миллий давлатга эга бўлиш, умумий ёки айри ҳарфга эга бўлиш, сиёсий иттифоқ ёки тарқоқликни айтиш мумкин.\nМиллийлик тил, адабиёт ва санъат, тарих ва урф одатлар таъсирида шаклланади. Фақат миллийлик бир шахс учун ҳал қилувчи омил ҳисобланмагани каби, бир халқ учун ҳам фақат миллий омилларга таяниб тараққий қилиш ягона ҳаёт йўли ҳисобланмайди. Бир миллатга оид шахслар турар жойининг ўзгариши ёки шунга ўхшаш сабаб билан ассимилацияга (миллий хусусиятларини йўқотиш жараёнига) дучор бўлиши мумкин. Бундай ҳолни ҳозирги кунда иқтисодий инқироз ва глобаллашув сабаблари билан ўз туғилган жойларини ташлаб, бошқа давлатларга, хусусан, ғарб давлатларга кўчиб келган ўзбекларнинг ҳаётида ҳам кўриш мумкин. Бундан 10 -15 йил олдин мамлакатларини тарк этганларнинг чет элда катта бўлаётган ёки бу ерларда туғилган болаларининг миллийликнинг асосий унсури бўлган она тилларини унутиб бораётганлари бир ҳақиқатдир…\nМиллийлик инсоннинг фитрий хусусияти эканлигини ҳам алоҳида аҳамиятга эгадир. Яъни, инсонлар яратилишдан бир миллатга мансубдирлар. (Ҳужурот сураси 13 ояти ва тафсирига қаранг). Амалий ҳаётда бу омил муҳим аҳамият касб этишини ўз тажрибамдан айтишим мумкин. Дунёнинг бир неча давлатларида яшаб ва турли халқлар вакиллари билан мулоқот қилган киши сифатида ўзим тушунишим ва ўзимни тушунтиришим энг қулай бўлган кишиларнинг ўзбек миллатига мансуб бўлганлар эканлигини бу ерда эътироф қилишим керак.\nМусулмон биродарлар сифатида мароккашлик, покистонликлар, араблар ва бошқа миллат мансублари билан ўзаро мулоқотда муаммо бўлмаса ҳам, уларга ўзимни тушунтириш ёки уларни тушуниш ўзбеклар билан мулоқотда бўладиган тушуниш ёки тушунтириш даражаси билан бир хил эмаслигини доимо сезиб билиб турдим. Бундай таассурот албатта миллатчилик (фашизм) билан эмас инсоннинг яраталиш фитратида бир миллатга мансублиги билан изоҳланади.\nШунинг учун ҳам миллийлик (маълум миллатга мансуб бўлиш) юқорида таъкидлангани каби инсон учун ҳал қилувчи омил бўлмасада инсонларнинг ўзаро муносабатларида муҳим омил ҳисобланади . Чунки инсонларнинг бир тилда гаплашишлари, бир миллатга мансуб бўлишлари улар ҳар доим ҳам айни мақсадни кўзлайдилар ёки улар ҳар доим ҳам ҳаётга алоқадор турли масалаларда айни фикрда бўладилар, деган маънони билдирмайди. Фикр бирлиги у ёқда турсин, миллийлик инсонлар орасида ўзаро душманликка тўсиқ бўла олмаслиги ҳам тарихий ҳақиқатдир. Масалан, бир мўмин ва бир мушрик ёки мунофиқ кимсанинг бир миллатга мансуб бўлиши, бир маҳаллада яшаши ва ҳатто бир оиланинг аъзолари бўлиши билан уларнинг дунёқарашлари ва энг муҳими ўзаро муносабатлари ўзгариб қолмайди.\nМўмин киши саҳиҳ (соғлом) имоннинг (эътиқоднинг), яъни тўғриликнинг, адолатнинг, ибодат ва итоатнинг, яхши ахлоқ, маънавий ва моддий тозаликнинг тамсилчисидир. Мушрик ва мунофиқлар эса бунинг зидди, яъни эътиқодсизликнинг (ёки эътиқодий бузуқликнинг), ёлғоннинг, зулмнинг, фитна ва бузғунчилик, ёмон хулқ ва фуҳш ишларнинг тамсилчиларидир. Бу ҳақиқат оддий инсонларнинг эмас, Аллоҳнинг пайғамбарлари ҳаётларида ҳам ўрин олган. Иброҳим (ас) билан отаси, Нуҳ (ас) билан ўғли, Муҳаммад (сав) билан у киши тарбия қилган амакилари турли эътиқодий жабҳаларда ўрин олган эдилар.\nБундан чиқариладиган хулоса, инсон учун миллийликнинг муҳим, эътиқоднинг эса асосий хусусият эканлигидир. Чунки инсондан аввал талаб қилинадиган жиҳат бирор тилда гапириш ёки бирор жойда яшаш омили эмас, инсонийликдир. Яъни, саҳиҳ бир эътиқодга эга бўлиш миллийликнинг асосий безаги ҳисобланади…\nБу маънода миллий мафкура дейилганда, фақатгина “миллийлик” эмас, аввало эътиқодий, сўнгра миллий ва умуминсонийликнинг инсонийлик жиҳатларига ўрин бериш зарурийдир. Бу масалада мустақил Ўзбекистоннинг бир қадам ҳам олға кета олмаганини эътироф қилишга мажбурмиз. Чунки Каримов диктатураси ўтган йигирма бир йил давомида инсонларимиз ҳаётида саҳиҳ эътиқод, миллий қадриятлар (тил, адабиёт, тарих ва ҳк) ва умумийинсонликнинг ижобий жиҳатларининг халқимиз ҳаётида ўрин олишига зарра қадар ҳисса қўшиш у ёқда турсин, аксинча халқимизни бу қадриятлардан кучи етганича узоқлаштиришга ҳаракат қилиб келмоқда. Бу шаклда жамиятнинг тараққиётига тўсиқ бўлиш бўлиш бирга амалга оширилган алифбо ислоҳотини (крилл ҳарфларидан лотин ҳарфларига ўтишни) ўлганнинг устига чиқиб тепиш, дея баҳолаш мумкин.\nБаъзилар Каримов диктатураси даврида эътиқод, миллийлик, адабиёт ва маънавият соҳаларида ҳеч қандай ўзгариш бўлмади, яъни лотин ҳарфлари жорий қилингани билан барибир бу ҳарфлар халқимизнинг на олдинга кетишига на да орқага қолишига таъсир қилмади, дейишлари мумкин. Аслида эса бу ҳарф ислоҳоти шундайига ҳам диктутура зулмидан карахт бўлган инсонларимизни қилич каби икки жабҳага айириб ташлади, Яъни, ота оналар тушунган нарсаларни уларнинг болалари, фарзандлари тушунган нарсаларни эса уларнинг ота оналари тушунмайдиган ҳолга келдилар. Бундай карахтлик эса бир халқнинг қайта тирилишига хизмат қилмаслиги ўз ўзидан аён бўлса керак.\nМиллийликка оид муаммо бўлган миллатчилик (фашизм) инсониятнинг энг қадим ва унинг бошига катта фожеелар келтирган муаммодир. Миллатчилик алоҳида ғоявий ва сиёсий куч шаклида ҳам, бир мамлакатда яшайдиган турли миллатга мансуб инсонлар орасида турли кўринишдаги низолар шаклида ҳам мавжуд бўлиши мумкин. Миллатчилик бир миллат вакилларининг ўзга миллат вакилларидан устунлиги ғояси ёки шунга амалий уриниш шаклида ўртага чиқади. Шунингдек, миллатчилик тил ва урф одатлар фарқлилиги, бу фарқлиликларга асосланган ижтимоий тафовутлар, ўзаро камситишлар, миллатчиликка асосланган ижтимоий тенгсизлик (таълим тарбияда, иш билан таъминлашда ва ҳк)да намоён бўлади. Миллатчилик бундай тафовутлар ва низолардан, Қирғизистонда бўлгани каби, қонли тўқнашувларга қадар узайиб кетиши мумкин…\nМиллатчилик тиб тили билан айтганда халқлар орасида мавжуд бўлган “хроник” касалликдир. Иқтисодий тараққиёт, ижтимоий таъминот, замонавий илм ва фан ривожланаши ҳам бу касалликни тамоман даволай олмагани маълум ҳақиқат ҳисобланади. Бунинг далили ғарб давлатларида кейинги вақтларда миллатчиликнинг (фашизмнинг) қайта кун тартибига келаётганидир. 2011 йилда норвегиялик миллатчи (фашист) Андерс Брейвикнинг 77 ёш инсонни фожеали шаклда қатл қилиши бунинг ўрнакларидан биридир…\nҚадим Туркистонда туркий халқлар билан бирга бошқа миллат вакилларининг, хусусан тожик миллатига оид инсонларнинг яшаши маълум. Тарихнинг баъзи саҳифаларида турк ва форс тиллари бу халқларнинг умумий тиллари ҳам ҳисобланган. Советлар даврида ҳам иккитиллилик ўртага чиққан, яъни рус ва ўзбек тиллари мамлакатимизда қўлланилар эди. Ҳозирги кунда Ўрта Осиёдаги мустақил давлатларнинг ҳар бирида давлат тиллари устунлиги эълон қилинган. Аммо бу минтақада турли тилда ёки айни тилнинг турли лаҳчаларида гаплашадиган инсонларнинг бир маконда (давлатда, вилоятда, туманда ва ҳатто маҳалаларда) яшашлари ҳам бир ҳақиқатдир. Минтақа асосан диктаторлик тарафидан бошқарилаётгани учун турли ижтимоий муаммолар, шу жумладан миллатлар ораси муносабатлар масаласи ҳам яширик касаллик ҳолини олганлигини ушбу мақоланинг бошида таъкидлаган эдик.\nСиёсий зўровонликнинг бироз юмшаши билан миллатлар ораси муносабатлар кун тартибининг илк саҳифасига ўтириши ва бу муаммонинг миллатчилик шаклини олиб, ўзаро қонли низоларга сабаб бўлишини Қирғизистондаги қирғиз ва ўзбеклар орасидаги қонли воқеалар далил ҳисобланади. Албатта миллийлик масаласида муаммоларнинг чиқиш эҳтимолига фақатгина сиёсий зўровонликнинг (диктатуранинг) “хроник” ҳолга келиши асос бўла олмайди.\nМиллатчилик алоҳида ижтимоий муаммо бўлиб кўринсада, аслида унинг заминида инсонлардаги эътиқодсизлик ёки эътиқодий бузуқлик (турли бидъат ва хурофотлар, ботил эътиқодлар), сиёсий зулм (диктатура) ёки сиёсий барқа рорсизлик, иқтисоднинг инқирози ва миллатчи кимсаларнинг сиёсий, бадиий ва санъат соҳасидаги фитналари ётади. Демак, миллий масалани ва миллатлар орасидаги муносабатларни йўлга қўйиш ҳам бир одим билан эмас, аста секинлик билан турли ижтимоий соҳаларда тўғри ислоҳотларни амалга ошириш билан бўлади.\nНамоз Нормўмин, 12 декабрь 2012 йил.


Тошкентда кўзи ожиз пиёда бўлиш қандай? – Газета.uz\nҲар йили 3 декабрда Халқаро ногиронлар куни нишонланади. Ногиронлар ҳуқуқлари тўғрисидаги конвенцияни ратификация қилиш улар учун қулай муҳит яратишни назарда тутади. Бироқ Ўзбекистонда бундай эмас. «Газета.uz» Тошкентдаги кўзи ожиз ва заиф кўрувчи болалар махсус мактаби жойлашган энг тажовузкор чорраҳалардан бирида кўзи ожизлар кўчани кесиб ўтишда қандай муаммоларга дуч келишини ўрганди.\nLotinchada 3 декабр 2021, 23:56 Жамият\n3 декабрь 1992 йилда БМТ томонидан таъсис этилган Халқаро ногиронлар куни сифатида нишонланади. Ўзбекистон Ногиронлар ҳуқуқлари тўғрисидаги конвенцияни 2009 йилда имзолаган, бироқ шу йилнинг июни ойидагина уни ратификация қилди.\nҲужжат ногиронлиги бўлган шахсларнинг ҳуқуқларини ҳимоя қилиш ва рағбатлантириш, уларга нисбатан камситишларга барҳам бериш, уларнинг меҳнат қилиш, соғлиқни сақлаш, таълим олиш, одил судловдан фойдаланиш, шахсий дахлсизлик, эксплуатация ва зўравонликдан озод бўлиш, ҳаракатланиш эркинлиги, индивидуал ҳаракатчанлик ва бошқа ҳуқуқларини таъминлашга қаратилган.\nЎзбекистонда ногиронлар шаҳар муҳитида енгиб бўлмас тўсиқларга дуч келишмоқда. Бу тўсиқларнинг тажовузкорлиги уларни кўчалардан қочишга мажбур қилади ва уларни шаҳарнинг қулайлиги нуқтаи назаридан ўз эҳтиёжлари ҳақида гапириш имкониятидан деярли маҳрум қилади.\n«Газета.uz» мухбири Евгений Сорочин кўзи ожиз ва заиф кўрувчи болалар учун 77-ихтисослаштирилган мактаб-интернатида дарс бераётган математика фани ўқитувчиси Николай Макаркин билан суҳбатлашди.\nТаълим муассасаси Тошкент шаҳрининг энг мураккаб чорраҳаларидан бири — Паркент кўчасида, Мирзо Улуғбек кўчаси билан кесишган чорраҳадан 100 метр узоқликда жойлашган.\nНиколай Макаркиннинг айтишича, мактаб-интернатга энг яқин жойлашган пиёдалар ўтиш жойи 69-сонли умумтаълим мактабига кираверишда жойлашган, бироқ бу ер светофор билан тартибга солинмайди. Шу боис ҳатто кўрадиган пиёдалар ҳам бу «зебра»дан камдан-кам фойдаланадилар, кўзи ожизлар эса ҳеч қачон фойдаланмайди, улар чорраҳагача боришга мажбурлар.\nЧорраҳага етиб бориш ҳам осон иш эмас. Пиёдалар йўлагини яшил ҳудуддан ажратиб турувчи бордюрлар кўзи ожиз одамлар учун муҳим мўлжал ҳисобланади. Айниқса, тактиль плиткалари бўлмаса. Бироқ бордюрлар кўпинча пиёдалар ўтиш жойига етиб бормасдан узилиб қолган.\n«Яъни, мен бу ўтиш жойининг ўзи қаерда эканини қандайдир тарзда топиб олишим керак. Бордюримиз тугаганга ўхшайди. Хўш, демак, бироз олдинда, — дейди Николай таёқча билан ерни текшириб. — Ва бу ерда мен [пиёдалар ўтиш жойини] қаердан топишни аниқлайман.»\nНиколай Макаркинга бу жойлар таниш. У бир неча йиллардан бери ҳар куни шу ерда бўлади. Бироқ бу жойларга биринчи марта келган ёки ҳали танишаётган одамлар саросимага тушиб қолишлари аниқ.\n«Балки ["зебра"] шу бу ерда ёки чапроққа суриш керак эди, тўғрими? Тушунарсиз, — дейди Николай.\nТактил плиткалар йўқлиги сабабли мактаб ўқувчилари ва уларнинг ота-оналари пиёдалар ўтиш жойи қаердан бошланиши ва тўхтаб, светофорнинг керакли сигналини кутиш кераклигини аниқлай олмайдилар.\n«Ўтиш жойлари бор ерда оёқ остида қандайдир қовурғасифат сирт бўлиши керак… Сиртнинг текстурасига қараб кўзи ожиз одам тушуниб олади: ҳа, бу ерда пиёдалар ўтиш жойи бор, бу ердан ўтиш мумкин. Бу ер йўлнинг исталган бир қисми эмаслигини. Қаердадир шу атрофда светофор борлигини», — дейди у.\nКўпинча ўткинчилар ва кўрадиган ҳамкасблари Николай Макаркинга йўлни кесиб ўтишда ёрдам беришади. Аммо 30 фоиз ҳолларда у мустақил равшда йўлни кесиб ўтади. Светофорнинг овозли тартибга солинмаганлиги кўзи ожиз одамнинг йўлидаги яна бир тўсиқдир. Овозли сигналли светофорлар пиёдаларга қачон юриш ва қачон тўхташ кераклиги ҳақида хабар беради. Бундан ташқари, бундай қурилма бордюрлар ёки тактиль плиталари ўрнига ёки улар билан бирга пиёдалар ўтиш жойи учун мўлжал бўлиб хизмат қилиши мумкин.\n«Пиёда учун қандай чироқ ёқилганлигини қандай тушуниш мумкин? Биз ҳаракатланувчи машиналарнинг шовқинига эътибор қаратишимиз керак. Агар улар тўхтаса, шовқин камроқ бўлади ва машиналар чап томонда.\nБироқ Николай Макаркин ҳам бир неча йил аввал ушбу чорраҳада автомобилларга светофорнинг «қизил» чироғида ўнгга бурилишга рухсат берилганини ҳисобга олиб, бу усулни хавфли деб атади. Йўлнинг қатнов қисмининг ҳаддан ташқари кенглиги туфайли ҳайдовчилар кўпинча пиёдаларни сезмайдилар ёки қўйиб юборишни хоҳламайдилар.\n«Пиёда учун қайси чироқ ёнганини қандай билиш мумкин? Ҳаракатланувчи машиналарнинг шовқинига эътибор қаратишимизга тўғри келади. Агар улар тўхтаса, шовқин камаяди ва машиналар чап томонда бўлади.\nБироқ Николай Макаркин ҳам бир неча йил аввал ушбу чорраҳада автомобилларга светофорнинг «қизил» чироғида ўнгга бурилишга рухсат берилганини ҳисобга олиб, бу усулнинг хавфли эканини айтди. Йўлнинг қатнов қисми ҳаддан ташқари кенг бўлгани туфайли ҳайдовчилар кўпинча пиёдаларни сезмайдилар ёки ўтказиб юборишни хоҳламайдилар.\n«Қоидаларга кўра, улар мени, пиёдани ўтказиб юборишлари шарт. Лекин улар мени ҳақиқатан ҳам ўтказиб юборишларига, ҳозир кимнингдир ғилдираги остига босмаслигимга умид қилиш, барибир қандайдир таваккалчиликдир, — дейди Николай Макаркин. — Ўйлайманки, сиз ҳам менинг ўрнимда бўлганингизда бунга ишонч ҳосил қилмас эдингиз».\nУнинг сўзларига кўра, янги қоидалар ва тобора кўпайиб бораётган тирбандликлар кўзи ожиз одамларнинг ҳаётини қийинлаштирди. Аммо агар тирбандликлардан қочиш қийин бўлса, ўнгга бурилиш — яққол хатодир.\n«Улар бу ерда кўзи ожизлар кўп юришини ва бу ерда ушбу ўнгга қайрилиш қоидасига рухсат бериш нотўғри эканини ҳисобга олишни хоҳламайдилар. Билмайман, бунинг машиналар ҳаракатига қанчалар тўсқинлик қилар экан, бу машиналар ҳаракатини қай даражада қийинлаштирар экан. Бироқ биз, кўрмайдиганлар учун бу улкан муаммони туғдиради… Қачон йўлни хотиржам кесиб ўта олишим мутлақо тушунарсиз».\nҲатто ўнгга қайриладиган ҳайдовчилар пиёдаларни ўтказиб юборган тақдирда ҳам, Николай Макаркин ва кўр пиёдалар светофор чироғи бир ёниб-ўчадиган вақт ичида йўлни кесиб ўтишга улгурмайдилар.\n«Мен ҳатто ўртада, [тактил] плиткалар билан жиҳозланмаган хавфсизлик оролчада тўхташим керак», — дейди Николай Макаркин.\nУнинг сўзларига кўра, кўзи ожиз одам йўлни бир неча марта кесиб ўтар экан, йўлнинг ўртасигача қанча қадам босишини ҳисоблаши мумкин, аммо бу ҳам хавфли.\n«Балки мен шошаётганимда қадамлар каттароқ бўлар. Эҳтимол, мен чалғирман, нимадир мени чалғитар. Кимдир қўнғироқ қилади. Атрофдаги шовқин туфайли мен шунчаки қўрқиб кетишим мумкин, бу мени чалғитади».\nНиколай ҳақиқатан ҳам светофор чироғи ёниб-ўчишида йўлни кесиб ўтишга улгурмади.\n«Мен мана бу нарса (йўналишларни ажратувчи бордюр — таҳр.) олдидан унга тегмасдан ўтиб кетишим мумкин… Мен завфсизлик оролчасидаманми ёки йўқ — адашишим мумкин. Олдимдан ҳам, орқамдан ҳам машиналар ўтади ва мен у ерда қанчалар омадли тура олдим — била олмайман».\nёнидан ўтиб ўтган бўлардим, унинг ёнидан ўтсам ҳам бўларди… Хавфсиз оролда бўлганми ёки йўқми, адашган бўлардим. Менинг машиналарим орқада, машиналарим олдинда ва мен буни қилаётганда қанчалик яхши туришимни билмайман.\nНиколай Макаркиннинг қўшимча қилишича, ушбу чорраҳада Кичик ҳалқа йўлидан автомобиллар оқими бирданига уч йўналишда: ўнг, чап ва тўғри йўналишда ҳаракатланиши мумкин. Агар у Шифокорлар малакасини ошириш институтидан Эрон элчихонасигача бўлган йўлни кесиб ўтмоқчи бўлса, у светофорнинг бир циклида йўлнинг ярмини кесиб ўтиб, тўхтайди. Агар чапга кетаётганларга юришга рухсат бўлса, Николай бу ҳақда ҳеч қачон билолмайди.\n«Мен амалда бу қоидаларни бузаман. Ҳатто бу ҳақда билмаган ҳолда… Мен улар юриши керакми ёки менми — буни ҳеч қанақасига эшитиб аниқлай олмайман».\nТўсиқлар қатнов қисмини кесиб ўтгандан кейин ҳам тугамайди, дейди Николай Макаркин. Кўзи ожиз ва заиф кўрувчилар одатда жамоат транспортидан фойдаланадилар. Шифокорлар малакасини ошириш институти томонида автобус бекатига борадиган тузукроқ пиёдалар йўлакчаси йўқ. Николай бир томони автотранспортнинг зич оқими, бошқа томонда эса чиқиндиларга тўла, ёғингарчилик вақтида эса сув тўлиб оқадиган ариқ ўтган йўл четидан юришга мажбур бўлади.\nБироқ, энг қўрқинчлиси, кўпинча светофор ва автобус бекати ўртасига машина қўйиб кетишади. Николай ҳайдовчилар машинасини ариққа тақаб қўйиб кетганлари учун уларни айланиб ўтиш мақсадида йўлнинг қатнов қисмига чиқишга мажбур бўлади.\nБекатгача бўлган масофада пиёдалар йўлаги ҳам ноқулай, дея қўшимча қилади Николай. Тротуал бўйлаб бекатга бориш учун зинапоялардан кўтарилиш, сўнгра чапга бурилиб, пиёдалар йўлакчаси бўйлаб тўхташ жойига тахминан 30 метр юриш керак.\nАвтотураргоҳга етиб боргандан кейин унга тушиши керак бўлади. У тротуардан 15 см пастда жойлашган.\nУндан кейин эса Николай «парковка» четига етиб олиш учун бир зина кўтарилиши, сўнгра бекатга тушиши керак бўлади.\n«Мен [светофордан кейин] қаергадир тепароққа кўтарилсам, кейин қаергадир чапга қайрилсам, бекатга тушиб олишим жуда қийин бўлади. Мен шунчаки унга етиб бордими ёки йўқ — била олмай қоламан».\nНиколай Макаркин шунингдек, гарчи кўзи ожиз ва кўзи ожиз болалар учун мактаб-интернат юз метр нарида жойлашган бўлса-да чорраҳада 7.15 «Кўзи ожиз пиёдалар» белгиси йўқлигини таъкидлади. Ўқувчилар ва уларнинг ота-оналари чорраҳадан кўпинча эрталаб ва тушлик пайтида, бу ерда транспорт кўп бўлганда фойдаланадилар.\nБундай муҳит кўрадиган одамларнинг хаёлига келмайди. Аммо ҳар бир нотекислик кўзи ожизлар учун қанчалар катта тўсиқ экани ҳақида нима дейиш мумкин.\nЭслатиб ўтамиз, шаҳарсозлик нормалари ва қоидаларига мувофиқ (ШНК 2.07.02−07 «Ногиронлар ва ҳаракатчанлиги чекланган одамларнинг эҳтиёжларини ҳисобга олган ҳолда яшаш муҳитини лойиҳалаш»), кўриш қобилияти заиф ва кўр одамларнинг хавфсизлигини таъминлаш учун светофорлар синхрон овозли сигналларга эга бўлган махсус қурилмалар билан жиҳозланган бўлиши керак.\n«Газета.uz» Тошкент ҳокимлигига, маъмурият тилга олинган вазиятни тузатишдан манфаатдор бўлса, маслаҳатчи ва мутахассисларни танлашда ёрдам беришга тайёр.\n«Газета.uz» 7 756


15.04.2019 18:02 0 305\nЯқин келажакда телевизорни бошқариш учун пультга ҳожат қолмайди. OnePlus компанияси овозли бошқариладиган илк телевизорни оммага намойиш этишга тайёрланмоқда.\nКомпания ушбу инновацияни саноатга олиб кирмоқчи. Телевизор сунъий интеллект билан жиҳозланади ва уни бошқариш учун пульт зарур бўлмайди.\nКомпания раҳбари Лю Цзохунинг айтишича, охирги 20 йилда телевизор бозорида ҳеч қандай принципиал янгилик бўлмаган. Шу боис компания пультдан фойдаланиш каби анъанадан воз кечмоқчи. OnePlus телевизорида канал алмаштириш учун оғзаки буйруқ кифоя бўлади.\nЦзоху шунингдек яқин орада автомобил бозорига ҳам чиқиш нияти борлигини билдирган. Аммо OnePlus автомобил ишлаб чиқармайди, балки автозаводлар билан ҳамкорлик қилади.\nЖамият 12/02, 12:24\n«Деновдаги томоша»: уч йиллик кафолат муддатининг олти ойда «миси чиқди»


Сенсация: Неймар УЕФАдан "Барселона"ни Чемпионлар лигасидан четлатишни сўради\n16:56 / 07.10.2017\nФранциянинг "ПСЖ" футбол клуби ҳужумчиси Неймар Европа футбол уюшмалари иттифоқи (ЕФУИ) –УЕФАга мурожаат қилиб, Чемпионлар лигасидан ўзи тўп сурган Испаниянинг “Барселона” жамоасини четлатишни сўради. Бу ҳақда Испаниянинг AS нашри ёзмоқда.\nТаъкидланишича, футболчининг бундай мурожаатига "Барселона" томонидан Неймарнинг отасига Неймар Каталония клуби билан 2016 йилда шартномани узайтиргани учун 26 млн долларлик бонуснинг тўланмагани сабаб қилиб кўрсатилмоқда. Аммо УЕФА футболчининг сўровини рад этган.\nНеймар август ойида "Барселона"дан ПСЖга 222 млн евро эвазига ўтган эди. Бу трансфер бразилиялик футболчини футбол тарихидаги энг қиммат ўйинчига айлантирди.


Одамлар ишончи энг катта ютуғимиз | Ўзбекистон "Адолат" социал-демократик партияси\nОдамлар ишончи энг катта ютуғимиз\n17 Февраль, 17:26 • Қашқадарё вилояти, Пленум, Янгиликлар • 295 марта кўрилди • Комментариев к записи Одамлар ишончи энг катта ютуғимиз нет\nЎзбекистон “Адолат” социал-демократик партияси Қашқадарё вилоят Кенгашининг ХI Пленуми бўлиб ўтди. Қарши шаҳридаги Дон ва дуккакли экинларни текшириш ва тадқиқот институти Қашқадарё филиали мажлислар залида уюштирилган анжуманда партия Сиёсий Кенгаши аъзолари, вилоят Кенгаши фаоллари, партиянинг халқ депутатлари вилоят, туман, шаҳар Кенгашларидаги депутатлик гуруҳи вакиллари, ҳамкор ташкилотлар ва оммавий ахборот воситалари ходимлари иштирок этди.\nПленумда дастлаб партиянинг вилоят Кенгаши раиси вазифасини бажарувчи Рўйиддин Раупов “Ўзбекистон “Адолат” СДП вилоят Кенгашининг 2017 йилдаги фаолияти юзасидан ҳисоботи тўғрисида” маъруза қилди.\n— Президентимиз алоҳида қайд этиб ўтаётганларидек, одамларни рози қилиш учун юртимизда кечаётган янгиланиш жараёнларига фаол иштирок этишимиз лозим, -деди Рўйиддин Раупов. -Ушбу эзгу мақсадларга эришишда партия вилоят Кенгаши ўз олдига қўйган фуқароларнинг ҳуқуқ ва манфаатларини таъминлаш, халқимизнинг саломатлигини мустаҳкамлаш, юқори малакали тиббий ёрдам олиш кафолатлари, одамларга янги иш ўринлари яратиш орқали уларнинг иш билан барқарор таъминланишига эришиш, хотин-қизлар ва ёшларни ишсизликдан ҳимоя қилиш, ёшларни замонавий таълим олиш, касб-ҳунар эгаллаш, уй-жойга эга бўлиш имкониятларини кенгайтириш каби устувор йўналишларда иш олиб борилди.\nЎтган вақт мобайнида партия ташкилотлари томонидан муайян ишлар амалга оширилди. Энг аввало, “Адолат қабулхонаси”га ўтган йили нажот истаб мурожаат қилган 236 нафар фуқароларнинг шикоятлари қонуний ҳал этилди. Халқ билан юзма-юз мулоқотларда Касби тумани ва Қарши шаҳар Кенгаши аъзолари айниқса, жуда яхши фаолиятни йўлга қўйишди. Олиб борилган барча ишлар натижасида воҳа шаҳар, туманларида 307 та бошланғич партия ташкилоти тузилди. Партия аъзолари сони 10 мингдан 17 минг 456 нафарга ўсди.\nУлар орасида эл-юрт ишончига сазовор бўлган нуронийлар, олимлар, ижодкорлар, шифокорлар, ўқитувчилар кўпчиликни ташкил этади. Асосий ижтимоий таркиб эса ишчи ва зиёлилардан иборат.\nПартия раҳбари ўз маърузасида шу каби масалалар юзасидан фикр юритар экан, эришилган натижаларга қарамасдан партия аъзоларининг ижтимоий-сиёсий ҳаётдаги фаолиятида тубдан бурилиш ясаш, сиёсий жабҳада янгича фаоллик билан иш юритиш лозимлигини қайд этиб ўтди.\nИштирокчилар нотиқ маърузаси юзасидан қизғин муҳокама юритишди. Вилоят партия ташкилотларини республикада биринчи ўринда эътироф этилиши учун фаоллар ўз таклиф ва муносабатларини ошкора тарзда ифода этдилар.\nПартиянинг Чироқчи туман Кенгаши раиси Собир Ахмедов Пленумда сўз олиб, партиядан сайланган депутатлар ўтган йили халқ депутатлари вилоят, туман ва шаҳар Кенгаши сессияларида бор йўғи 38 та масала киритишганини маълум қилар экан, бу қониқарли эмаслигини таъкидлади. Шу билан биргаликда у, аъзолар ва фуқароларнинг сиёсий-ҳуқуқий саводхонлигини оширишга катта эътибор билан иш олиб борилганлигини билдирди.\nҲуқуқшунос Норсафар Норматов суд-ҳуқуқ соҳасида амалга оширилаётган ислоҳотлар хусусида ўз қарашларини ифода этар экан, партиянинг дастуридаги энг муҳим вазифалар биринчи даражали иш эканлигини қайд этди.\n— Мен адвокат сифатида кўрдимки, суд-тергов ишларининг юзаки олиб борилиши натижасида жуда кўп фуқаролар ноҳақ озодликдан маҳрум этилган, -деди Норсафар Норматов. — Биз партия фаоллари бугун ана шу айбсиз 15 йилдан 18 йилгача озодликдан маҳрум этилган маҳкумлар тақдири ҳақида ҳам ўйлаб кўришимиз лозим.\n— Партиянинг ёшлар ўртасида ташкил этаётган оммавий-сиёсий тадбирлари, айниқса зиёлилар билан уюштирилаётган жонли мулоқотлар эртанги кун эгаларининг сиёсий савиясини оширишда аҳамияти катта бўлаётир, — деди Китоб туманидаги 81-мактаб директори Ҳаким Олимов.\nПленумда партия аъзоларининг ижтимоий-иқтисодий соҳаларда олиб борилаётган ислоҳотлардаги фаол иштироки орқали ҳалқ ишончига сазовор бўлинаётгани эътироф этилиб, партиявий-ташкилий ишлар Муборак, Миришкор, Қамаши туманларида бу борадаги фаолият қониқарли эмаслиги танқид остига олинди.\nШунингдек, анжуманда халқ депутатлари вилоят Кенгаши депутати Нодира Рўяпованинг “Халқ депутатлари вилоят Кенгаши депутатлари фаолияти юзасидан ҳисоботи тўғрисида”, партия вилоят Кенгаши бош ҳисобчиси Гулчеҳра Бўриеванинг “Ўзбекистон “Адолат” СДПнинг 2017 йилдаги Устав фаолиятини молиялаштириш учун ажратилган давлат маблағлари ва бюджетдан ташқари маблағларининг ижроси ҳамда 2018 йил бюджетининг асосий кўрсаткичлари бўйича ахбороти тўғрисида”, партиянинг Ғузор туман Кенгаши раиси Камолиддин Камоловнинг “Ўзбекистон “Адолат” СДПнинг “Адолат-ҳаётимизнинг бош мезони, адолат-ҳар бир инсон учун” номли сайловолди дастурини амалга ошириш юзасидан 2018-2019 йилларга мўлжалланган амалий ҳаракатлар дастури тўғрисида”ги маърузалари ҳам тингланди.\nАнжуманда партия Сиёсий Кенгаши раиси, Олий Мажлис Қонунчилик палатаси Спикери ўринбосари, “Адолат” СДП фракцияси раҳбари Наримон Умаров сўзга чиқди.\n— Президентимиз 2017 йил 12 июлда Олий Мажлис палаталари, сиёсий партиялар ва Ўзбекистон Экологик ҳаракати вакиллари билан бўлиб ўтган учрашувда сиёсий партиялар олдига бир қатор вазифаларни қўйган эдилар, — деди Наримон Умаров. — Биз ана шу ўта муҳим вазифалардан келиб чиққан ҳолда дастур ишлаб чиқдик. Республикадаги барча партия ташкилотларида ана шу белгиланган вазифалар асосида ишлар ташкил этилаяпти. Бу борадаги амалга оширилган ишларимиздан энг асосийларидан бири бу ҳар ҳафта партия фаоллари ва депутатларнинг одамлар билан юзма-юз мулоқот ўтказаётганидир. Албатта ушбу мулоқотларда фуқароларни қийнаб келаётган кўпгина масалалар ҳал этилаяпти. Бу борада “Адолат қабулхонаси” ташкил этилгани ҳам нур устига аъло нур бўлди. Негаки, фуқаролар мурожаатлари “Адолат қабулхонаси” орқали ҳал этилса, партиянинг обрўси ортади. Мана биргина Қашқадарё вилоятини оладиган бўлсак, ўтган йили “Адолат қабулхонаси”га мурожаат қилган 350 нафардан ортиқ фуқароларнинг 236 нафарининг мурожаатлари ижобий ҳал этилиб, қолганларига эса ҳуқуқий тушунтиришлар берилган.\nВилоятда депутатлик гуруҳлари фаолияти қаноатланарли эмас. Президентимиз сиёсий партияларга назорат сифатида фаолият олиб боришлари учун давлат бошқаруви органларини белгилаб берган эдилар. Бизнинг сиёсий партиямизга соғлиқни сақлаш ва халқ таълими тизимида кечаётган ислоҳотларни мунтазам ўрганиб бориш вазифаси кўндаланг қилиб қуйилди. Мен Вилоят партия ташкилотлари ва депутатларнинг бу борадаги ишларини ҳам қониқарли деб айта олмайман. Энг ачинарлиси ўтган йил давомида сиёсий куч тизимида архив иши бўйича кенг кўламли ишлар олиб борилди. Бироқ вилоятдан сайланган 62 нафар депутатни бирлаштирган вилоят партия ташкилотлари намунали иш олиб бора олмадилар. Халқ депутатлари вилоят, туман, шаҳар Кенгашидаги депутатлар ўз ҳудудларида бўлиб ўтган сессияларда архив иши бўйича бир Касби туманини ҳисобга олмаганда бирорта ҳам масала киритилмаганлигини қандай изоҳлаш мумкин. Бундан ташқари партиямизнинг бир қатор лойиҳалари доирасида амалга оширилаётган ишлар ҳам бугунги кун талабига жавоб бермайди. Агар эътибор қилиб қарасангиз муаммолар кўп. Жуда кўп қишлоқ, маҳаллаларда ички йўллар носоз. Тоза ичимлик суви, газ балонлари таъминотидан фуқаролар азият чекмоқда. Баъзи партия ташкилотларимиз эса бу жумбоқларни бартараф этишда одамларга кўмаклашиш ўрнига бефарқ ёндашаяптилар.\nВилоятда партия ташкилотлари ишини кучайтириш зарур. Биринчи навбатда белгиланган режаларни ўз вақтида бажарилишини таъминлаш лозим. Шунингдек, депутатлар ишини тубдан яхшилаш даркор. Партия лойиҳаларини кенг тарғиб этиш ҳам сиёсий кучнинг сайловда муваффақият қозонишига замин ҳозирлайди. Аъзолик бадал тўловларини ҳам сўзсиз бажарилишини таъминлаш лозим.\nПленумда Наримон Умаров аъзоликка қабул қилинган фуқароларга “Аъзолик билет”ларини тантанали равишда топширди.\nПленум сўнггида муҳокама этилган масалалар юзасидан керакли таклиф ва тавсиялар ишлаб чиқилиб, вилоят партия ташкилотлари олдида турган келгусидаги мақсад ҳамда вазифалар белгилаб олинди.\nОдамлар ишончи энг катта ютуғимиз was last modified: Февраль 17th, 2018 by matbuot\n« Танловнинг туман босқичи ғолиблари аниқланди Адолат – ҳаётимизнинг бош мезони »


"Насаф" ОЧЛда гуруҳ пешқадамини мағлуб этди - Offside.uz – Offside'да бўлинг, офсайдда қолманг!\n"Насаф" ОЧЛда гуруҳ пешқадамини мағлуб этди\nОсиё чемпионлар лигасининг 3-тури доирасида «Насаф» Қатарнинг «Ас-Садд» жамоасини қабул қилди. Қаршиликлар бутун ўйин давомида рақибга нисбатан яхшироқ ўйин намойиш қилишди.\nТанаффусга қадар яратилган кўплаб вазиятлардп мензбонларга аниқлик етишмади. Бўлим тугашига 3 дақиқа қолганида Бобур Абдуҳолиқов томонидан киритилган тўп офсайд деб баҳоланди ва инобатга олинмади.\n"Аждарлар" иккинчи бўлимда ҳам ғалаба умидида ҳужумкор ўйин кўрсатишди. Баҳснинг 62-дақиқасида рақиб ҳимоячиси жарима майдончаси ичида Абдухолиқовга нисбатан қўпол ўйнади. Белгиланган пенальини Азизжон Ғаниев аниқ амалга ошириб, ҳисобни очди. Ушбу натижа ўйин сўнгига қадар ўзгармай қолди.\nКетма-кет иккита уй учрашувида ғалаба қозонган «Насаф», ўз очколарини 6тага етказиб олди. "С" гуруҳида, шунингдек, "Ас-Садд" ва "Персеполис" ҳисобида ҳам шунча очко мавжуд. Қаршиликлар кейинги турни Қатарда "Ас-Садд"га қарши ўтказади.\nОЧЛ-2018, «С» гуруҳи, 3-тур\n«Насаф» (Ўзбекистон) – «Ас-Садд» (Қатар) 1:0 (0:0)\nГол: Азизжон Ғаниев (62, пенальти).\n«Насаф»: 35. Санжар Қувватов, 55. Славко Лукич, 22. Игорь Голбан, 92. Умар Эшмуродов, 31. Сайдулло Раҳматов, 7. Одилжон Ҳамробеков, 6. Азиз Ғаниев, 77. Жасур Ҳасанов (14. Шароф Муҳитдинов, 87), 27. Ислом Рашидхонов (21. Жаҳонгир Алиев, 90), 20. Ислом Кенжабоев (4. Мақсуд Каримов, 79), 10. Бобир Абдихолиқов.\n«Ас-Садд»: 1. Саад Алшии, 2. Педро Корреа, 3.Ёсир Иса (8.Али Асад, 71), 5. Жугурта Ҳамрон (17.Ҳасан Аҳмад, 82), 12. Ҳамид Исмоил Халифа, 14. Абдулкарим Ҳассан, 37. Аҳмад Суҳайил, 16. Буалем Кухи (10. Ҳассан Ал Ҳайдос, 61), 20.Салим Али ал-Ҳажрий, 96. Акрам Афиф, 11.Бағдод Бунёджаҳ.\nОгоҳлантиришлар: Аҳмад (19), Раҳматов (21),\n"Персеполис" (Эрон) - "Ал-Васл" (БАА) - 2:0\nГоллар: Фаршад Аҳмадзода (36), Али Алипур (41-пеанльти)\n05/03, 20:58 0


Конспект урока на тему "Тикув машинасини тозалаш ва мойлаш"\nИнфоурок / Другое / Конспекты / Конспект урока на тему "Тикув машинасини тозалаш ва мойлаш"\nМавзу: Тикув машинасини тозалаш ва мойлаш.\nТаълимий мақсад: Қизларга тикув машинасида ишлаганда техника\nхавфсизлик қоидаларига риоя қилишни хамда, уз\nвақтида тозалаб, мойлаб туришни ургатиш.\nРивожлантирувчи мақсад: Қизларнинг уйлаш, фикрлаш қобилиятларини\nривожлантириш, машинада ишлаш куникмаларини\nТарбиявий мақсад: Қизларни сабрлиликка, чидамлиликка, чеварлиликка\nва мехнатсеварликка тарбиялаш.\nДарс тури: Аралаш дарс, тушунтириш.\nДарс усули: Савол – жавоб.\nКургазмали қуроллар: Тикув машинаси, қалам, қоғоз, мультипроектор,\nтирак сигналлар, интернет материаллари.\nI .Ташкилий қисм.\nII .Психологик тренинг.\nУқитувчи: Қани қизлар бизнинг дарсда амал қиладиган шиеримиз қанақа эди?\nТуғри хамма нарсага фақат мехнатимиз орқали эришамиз. Шунинг учун мехнат дарсларига қатнашиб, аъло бахолар олишларингиз керак.\nIII Уйга вазифани сураш.\nУтилган мавзуни мустахкамлаш учун топшириқлар.\nҚизлар биз сизлар билан утган дарсларда машинасозлик мавзусини утгандик. Қизлар уйга вазифа 2 гурухга булиниб, ном қуйиш хамда гурух бошчисини сайлаб келиш топширилган.Хар бир гурух уз номларига изох беради.\nГурух номи : «Қул юритмали тикув машинаси».\nГурух номи: «Оеқ юритмали тикув машинаси».\n1-Гурух изохи: «Қул юритмали тикув машинаси».\nБизга маълумки, купчилик хонадонларда қул юритмали, оеқ юритмали, электр юритмали тикув машиналари ишлатилади. Хар қандай тикув машинаси турли қисмлардан тузилган ва улар хар хил металлар қотишмасидан тайерланади. Машина асосан 4 қисмга эга булиб, улар қуйидагилардан иборатдир. 1-енг, 2- қул юритма, 3- маховик,\n4- платформа. Тикув машинасида кийимлар тайерлашда ва бошқа тикиш ишларини бажаришда фойдаланилади. Машина ердамида бажариладиган иш қулда тикишга қараганда бир неча марта тез битади. Қул юритма тикув машина корпусида катта ва кичик тишли ғилдираклар булади. Катта ғилдиракка еғоч еки пластмасса дастаси, ричаг урнатилади ва у ғилдиракни айлантиради. Тишли ғилдираклар харакатни пулат тизгин орқали маховикка узатади.Ричакни катта тишли ғилдиракдаги уяга, қул юритма корпусини махсус винт билан машина корпусига махкамланади. Маховик вални айлантиради ва машина ишлайди.\n2-Гурух изохи: «Оеқ юритмали тикув машинаси».\nУй шароитида қул юритмали, оеқ юритмали ва электр юритмали тикув машиналари ишлатилади. Оеқ юритмали машина қул юритмали машинага қараганда тез тикади ва мехнат унумдорлигини оширади, ишнинг сифатини яхшилайди. Оеқ машинаси харакатни оеқдан тепки орқали олади. Тепки харакатни кривошип ва шатун орқали катта ғилдиракка узатади, ундан тасма орқали бош ғилдирак харакатга келиб асосий уқни ишга туширади. Универсал тикув машинасида хар қандай ишларни бажариш мумкин, махсус машинада эса фақат айрим ишлар бажарилади. Хонадонларда ишлатиладиган машиналар хам универсал тикув машинасига киради.\nҚани энди, хар бир гурух узлари изох берган тикув машинада ишлагандаги техника хавфсизлик қоидаларини айтиш.\n1-Гурух: 1. Еруғлик олд еки чап томонидан тушиши керак.\n2. Машинада иш бошлашдан олдин машина иши текширилади.\n3.Айланувчи қисмлар яқинида уткир тиғли асбобларни қуйиш мумкин эмас.\n4.Иш вақтида игна урнатиш мумкин эмас.\n5.Қулни нинага нисбатан туғри тутиш керак.\n6. Машинада иш бошлашдан олдин машина иши текширилади.\n7. Стулимиз нина туғрисида туриши керак.\n8. Тикувчи ва машина оралиғи 10 – 15 см булиши керак.\n9. Оеқлар полга еки тагликка тегиб туриши керак.\n10. Қулимизни ишнинг устига туғри қуйишимиз керак.\n2-Гурух: Оеқ юритмали тикув машинасида ишлашда хам худди қул юритмали тикув машинасида ишлагандек хавфсизлик қоидаларига риоя қилиш керак..\n1. Тепки олди сақлагич урнатилиши шарт.\n2. Айланувчи қисмлар яқинида уткир тиғли асбобларни қуйиш мумкин эмас.\n3. Иш вақтида мойлаш, игна урнатиш ман қилинади.\n4. Тасмани қул билан ушламаслик керак.\n5. Нинага ип урнатишда оеқни тепкидан олинади.\n6. Қулни нинага нисбатан туғри тутиш керак.\n7. Иш вақтида тасмани урнатиш мумкин эмас.\n8. Оеқ юртмали тикув машинада ишлаганда қуллар ва оеқларнинг туришига алохида эътибор бериш лозим.\n9. Еруғлик олд ва чап томонидан тушиши керак.\n10. Машинада иш бошлашдан олдин машина иши текширилади.\n3. Топшириқ: Туплаштириш стратегияси.\n4. Топшириқ: Венн диаграммаси.\nIV.Янги мавзу баени: Тикув машинасини тозалаш ва мойлаш.\nМашина туғри ишлаши учун уни тез- тез чанглардан, ифлосликлардан тозалаб, уз вақтида мойлаб туриш керак. Газламадан ипдан ажралиб чиқадиган чиқиндилар деталларнинг орасига йиғилиб боради ва деталларнинг нормал ишлашига халақит беради. Шунинг учун машинани хар хафтада бир марта тозалаб туриш керак. Иш вақтида машинанинг қисмлари орасида ишқаланиш хосил булади. Шундай холларда деталлар едирилиб ишдан чиқмаслиги учун уларни мойлаб туриш керак. Мой ишқаланиш кучини камайтиради. Шунинг учун бир деталь иккинчисига ишқаланадиган жойлар борки, ана шу жойларга мой томизиб турилади. Мойлашдан олдин машина тозаланса, мой яхшироқ сингийди. Тозалаб булингач, машина мойланади. Деталлар бир- бирига ишқаланадиган жойларга 1 - 2 томчидан машина мойи томизилади. Нина механизми ва ип тортадиган механизмга машинанинг корпусида очилган тешиклар орқали мой томизиш мумкин. Иш тугагач машинани олдинги холатига келтириб хамма жойи бошқатдан артиб чиқилади. Машинани намдан асраш керак, чунки у занглаши мумкин. Газламасиз машинани тикиб булмайди, Иш тугагач тепкининг тагига албатта газлама қуйиш керак.\nV. Дам олиш вақти.\nVI. Дарсни мустахкамлаш.\n1-Топшириқ: Мослаштирувчи тест.\nНима учун тикув машинани мойлаб туриш керак?\nёриб, бостириб, сиқиб .\nКийимлар узининг вазифасига қараб неча гурухга булинади?\nкелишган, букчайган, кеккайган.\nЕнгил кийим турлари\nмашина туғри ишлаши учун.\nдам олиш кийими , спорт кийими, кундалик кийими.\nОдамлар қадди - қоматига кура неча турда булади.\nкамарли , елкали\n2-Топшириқ: «Жорға» уйини.\nVII. Уқувчиларни бахолаш.\nVIII. Уйга вазифа:\nТикув машинасини мойлаб келиш.\nМамметова Назима Усмановна\nНомер материала: ДВ-397312\nҚазақ тілі пәнінен "Терминдер. Кәсіби сөздер.Тау-кен өндірісі" тақырыбы бойынша Блум таксономиясы негізіндегі ашық сабақ жоспары\nҚазақ тілі пәнінен "Сөздің тура және ауыспалы мағынасы. Омоним.Синоним.Антоним. Тұрақты сөз тіркестері. Қара шаңырақ." тақырып бойынша ашық сабақ жоспары (қосымша жаттығулар жинағы)\nПрезентация "наши зимние каникулы"\nРабочая программа по экономике организации(предприятий) для специальности "Право и организация социального обеспечения"\nҚазақ тілі пәнінен "Буын. Тасымал. Орфография мен орфоэпия. Туған жер." тақырыбы бойынша күнделікті сабақ жоспары\nҚазақ әдебиеті пәнінен "Абыл Тілеуұлы өмірі, шығармашылығы" тақырыбы бойынша күнделікті сабақ жоспары


Понедельник, 09 Март 2015 12:33\nЎзбекистон Бадиий академияси Марказий кўргазмалар залида рангтасвирчи, театр ва кино рассоми Мусаввар Ўлмасованинг ижодий ишлари кўргазмаси очилди.\nХалқаро хотин-қизлар кунига бағишланган, “Орзулар рўёби” деб номланган мазкур кўргазмада ижодкорнинг аёл, баҳор, гўзаллик ва ёшлик мавзулари акс этган элликдан зиёд асарлари намойиш қилинмоқда.\nПонедельник, 09 Март 2015 12:32\nТошкент давлат шарқшунослик институтида ташкиллаштирилган “Муқаддассан, аёл!” адабий-маърифий тадбирида мазкур илм даргоҳида фаолият юритаётган хотин-қизлар, меҳнат фахрийлари, талабалар жам бўлди.\nАнжуманда навқирон авлодни баркамол этиб тарбиялаш, улар қалбида Ватанга муҳаббат, миллий қадриятларга ҳурмат туйғуларини шакллантиришда хотин-қизларнинг ўрни ва роли хусусида сўз борди.\nТадбирда илм даргоҳида узоқ йиллардан буён самарали меҳнат қилаётган бир гуруҳ профессор-ўқитувчилар фахрий ёрлиқлар билан тақдирланди.\nПонедельник, 09 Март 2015 12:30\nЮксак ғамхўрлик самараси\nЎзбекистон давлат санъат ва маданият институтида “Мен офтобга алишмаган аёллар!” деб номланган маданий-маърифий тадбир ўтказилди.\nУнда сўзга чиққанлар юртимизда хотин-қизларга эҳтиром кўрсатиш, уларнинг ижтимоий ҳаётда фаоллигини ошириш, жамиятдаги ўрнини янада мустаҳкамлаш масаласи давлат -сиёсати даражасига кўтарилганини алоҳида таъкидладилар. Бунинг самарасида аёлларимиз барча соҳада ўз иқтидор ва қобилиятларини намойиш қилиб, юртимиз равнақига муносиб ҳисса қўшмоқдалар.\nАнжуман сўнгида “Аёл — коинот туҳфаси” видеофильми ҳамда санъат усталари ва ижрочи ёшлар иштирокида концерт дастури бўлиб ўтди.\nПонедельник, 09 Март 2015 12:28\nШу кунларда мамлакатимизда Халқаро хотин-қизлар куни муносабати билан маданий-маърифий тадбирлар, учрашувлар бўлиб ўтмоқда. Ана шундай анжуманлардан бири Ўзбек Миллий академик драма театрида ташкил қилинди.\nПонедельник, 09 Март 2015 12:27\nПонедельник, 09 Март 2015 12:26\n«Бўйларингдан айланай, ўғлим!»\n“Ўзбекистон Республикаси фуқароларини муддатли ҳарбий хизматга навбатдаги чақируви ҳамда белгиланган хизмат муддатларини ўтаб бўлган ҳарбий хизматчиларни Қуролли Кучлар резервига бўшатиш тўғрисида” 2014 йил 26 декабрда қабул қилинган қарорга мувофиқ, юртимизнинг барча ҳудудида муддатли ҳарбий хизматни ўтаб қайтган йигитлар тантанали кутиб олинаяпти.\nПонедельник, 09 Март 2015 12:23\nКекса авлодга ғамхўрлик кўрсатиш — улуғ фазилат\nМаълумки, ислоҳотларнинг босқичма-босқичлиги, изчиллиги, бозор иқтисодиётининг ижтимоий йўналтирилганлиги, унинг сиёсатдан устуворлиги, кучли ижтимоий сиёсат, қонун устуворлиги ва давлатнинг бош ислоҳотчи сифатидаги ролининг мустаҳкамланиши тараққиётнинг “ўзбек модели” асосий тамойиллари ҳисобланади. Шунга мувофиқ, мамлакатимизда амалга оширилаётган беқиёс янгиланишлар, халқимизнинг ҳаёт даражаси ва сифатини ошириш борасида олиб борилаётган ишларда ижобий самараларга эришилаяпти.\nПонедельник, 09 Март 2015 12:22\nПонедельник, 09 Март 2015 12:20\nПонедельник, 09 Март 2015 12:16


Замон билан ҳамнафас сайтлар яратамиз\nЭксклюзив сайтларни ишлаб чиқиш ва ривожлантириш бўйича тўлиқ хизматлар спектри.\nNarxlar haqida bilib oling\nКомпания Numero – бу ўзини кўрсата олган, қизиқарли сайтлар ва кўпгина мобил иловаларни, катта лойиҳаларни ишлаб чиққан ёш, муваффақиятли компания ҳисобланади. Биз ўз ишини пухта билувчи мутахассисларни тўпладик. Бугунги кунга келиб ўндан ортиқ лойиҳаларни амалга оширдик ва Numero билан ҳамкорлик қилган мижозлар бундан мамнун. Биз ҳақимизда кўпгина яхши таассуротларини бўлишишмоқда. Чунки мижозларимизнинг ҳамма талаб ва истакларини амалга оширамиз.\nНима билан шуғулланамизН\nКомпаниямиз веб-ишланмалар соҳасида эксклюзив ечимларни ишлаб чиқиш билан шуғулланувчи компаниялардан биридир. Сизда ғоя борми? Бизга мурожаат қилинг ва биз уни ҳаётга татбиқ этишга ёрдам берамиз. Биз сайтларни лойиҳалаштиришдан тортиб уни ишга туширишгача бўлган жараённи бажарамиз. Ўз соҳасининг усталари бўлмиш жамоамиз доим хизматингизда.\nТақдимотимизни юклаб олинг\nБиз хакимизда изоҳлар\nТалабнома қолдириш\tТ\nЁки бизга телеграм орқали ёзинг @numerotechnologies\nТугмани босиб, сиз шахсий маълумотларингизни қайта ишлашга рози бўлганингизни тасдиқлайсиз.


Ўзбекистон сўз эркинлиги бўғилаётган давлатлар йигирматалигида қолмоқда\n17 май 2021, Тошкент вақти: 18:20\nЎзбекистон сўз эркинлиги бўғилаётган мамлакатлар йигирматалигида қолмоқда. Бу ҳақда 12 февраль куни эълон қилинган “Чегара билмас мухбирлар” ташкилотнинг янги ҳисоботида айтилади.\n2014 йилдаги сўз эркинлиги вазиятига бағишланган ҳисоботда Ўзбекистонга жаҳон мамлакатлари орасида 166-ўрин берилган. Туркманистон эса Шимолий Корея билан бир қаторда энг охирги 180-ўринни эгаллаган.\nМазкур ҳисоботда Тожикистон 116, Қозоғистон 160 - ўринда. Сўз эркинлиги кўрсаткичи нисбатан яхши бўлган Қирғизистонга 88-ўрин берилган. Россия эса рўйхатнинг 152-поғонасига жойлаштирилди.\nСўз эркинлиги мустаҳкам бўлган давлатлар учлигини 5 йилдан бери Финландия бошқариб келади. Ундан кейинги иккинчи ва учинчи ўринларни Норвегия ва Дания эгаллаган. АҚШ сўз эркинлиги бўйича дунёда 49-ўринни эгалламоқда.


Якшанба, 06 Ноябр 2016 13:41\tхарф ўлчами\nБу ҳадиси шарифга кўра такфир масаласини кўтариш ўта хатарли иш эканини барча мужтаҳид уламоларимиз алоҳида таъкидлашган. Чунки бировни кофир дейиш билан куфр калимаси отилган ўқдек албатта кимгадир тегади, ё уни айтган ва ё айтилган бу сўздан куфрга тушади.\nШунинг учун ҳам Аҳли Сунна вал Жамоанинг усулларидан бири кишининг иймонига далолат қиладиган зоҳирий амалига қарашдир. Агар зоҳирда унинг иймонига далолат бўлса уни куфрда айблаш гуноҳи кабира ҳисобланади. Кишининг иймонни тасдиқлаши ёки инкор қилиши ва шунга кўра унга хукм чиқариш масаласи бетаъйин нусхаларнинг эмас, балки ишончли уламолардан ташкил топган маҳкаманинг ишидир. Фейсбукда трол ҳолда ўтириб олиб, жаннат меники, сен унга кирмайсан, сен абадий жаҳаннамдасан, деяётган нусхаларнинг гапини зарра қадар вазни йўқ! Улар шу қадар ҳаддан ошишганки, шахсий адоватларини диний қонуният қилиб олиб, ўзлари ёқтирмаган, фикрларининг ботил эканини фош қилиб қўядиган барчани кофирга чиқариб, уни жаннатга, буни дўзахга ҳукм қилиб, Аллоҳ таолонинг ҳаққига ҳам тажовуз қилаверишади. Айнан бу сифат Расулуллоҳ соллаллоҳу алайҳи васаллам огоҳлантирган жаҳаннам итлари бўлмиш хаворижлар сифати эканига жумҳур иттифоқ қилишган.\nШулар Усмон розияллоху анхуни шаҳид қилишиб, калласини олиш керак, дея бақиришган эди.\nШулар Алий розияллоху анхуни «Эй Кофир!» дейишиб, ортидан уни жонига қасд қилишган эди.\nЭнди ўйлаб кўринг, шундай улуғ зотларни кофирга чиқариб, жонларига суиқаст уюуштирган бу тоифа учун сиз билан бизнинг қанчалик қадримиз бўларди?!\nУсмонники ўлдирганлар бошқа яна кимни ўлдира олмайди дейсиз?!\nАлийники кофир деганлар бошқа кимни кофир дея олмайди дейсиз?!\nҲозир бу гапдан ҳам булар фосид мантиғини ўртага ташлаб, Алийни битта шоирга тенглаяпсанми, дейди... Ваҳоланки бу жумлада Алийни шоирга тенглаш эмас, аксинча Алийни кофир деворган аждодларнинг меросхўрлари учун кофир дея олмайдиган ҳеч ким йўқлигини кўрсатиш эканини англай олмайди...\nХуллас, бу ерда хавориж-ИШИД мансубларининг янгилик эмасларини ва уларнинг нақадар ахлоқсиз жиноятчилар эканини кўриб турибмиз.\nУларнинг гапларини ўчирмаганимнинг сабаби ҳам шунда, инсонлар бу разилларнинг бузуқ руҳиятини кўрсин ва улардан сақланишга айнан шу ахлоқлари туртки бўлсин!\nҚолаверса юқорида муттафақун алайҳ ҳадиси шарифни келтирдимки, бу ҳадиси шариф ҳам очиқ -ойдин хаворижларнинг ботил йўлда эканини кўрсатиб турибди.\nАзизлар, бу хавориж такфирчиларнинг ёзганларига жавоб қайтарманг, улар жириллаб, аламдан тиришиб ўтираверсин! Тавба қилса яхшиликка эришади, бўлмаса баттар бўлсин!\n« Оммавий дезинформация воситалари\tБуюк Хитой деворига қарши »


“Навбаҳор” ва “Бухоро” бош мураббийлари 1 та ўйинга дисквалификация қилинди\n24 май,2017, 17:54 264\nБугун Ўзбекистон Профессионал футбол лигасининг навбатдаги тартиб-интизом қўмитасининг йиғилиши бўлиб ўтди. Мазкур йиғилишда мамлакат чемпионати ва кубоги, ёшлар биринчилигидан ўрин олган учрашувларда қизил карточка олган футболчи ва мураббийлар масаласи кўриб чиқилди. Навбатдаги ТИҚ қарори жамоамиз учун аҳамиятга эга эди. Бухорода ўтган учрашувда жамоамиз бош мураббийи Илҳом Мўминжонов захира ўриндиғидан четлатилган бўлса Ойбек Қиличев қизил карточка олганди. Қолаверса, кеча Фарғонада ўтказилган кубок баҳсида Алишер Саматов ҳам қизил карточкага лойиқ топилганди.\nБундан бироз вақт олдин якунланган тартиб-интизом қўмитасининг йиғилишида жамоамиз аъзоларини қанча ўйинга дисквалификация қилинганликлари маълум бўлди. Қуйида жамоамиз аъзоларига тайинланган жазо акс этган ТИҚ қароридан кўчирма билан танишиб оласиз.\n11-турдан ўрин олган “Бухоро” – “Навбаҳор” учрашуви танаффус пайтида тажовузкор хатти-ҳаракати учун захира ўриндиғидан четлатилган “Навбаҳор” жамоаси бош мураббийи Илҳом Мўминжонов битта ўйинга дисквалификация қилинди ва жаримага тортилди. Бундан ташқари “Бухоро” устози Улуғбек Бақоев ҳам битта ўйинга дисквалификация қилиниб, жаримага тортилган.\n“Бухоро” – “Навбаҳор” жамоалари ўртасидаги учрашувда рақибини юзига урганлиги учун майдондан четлатилган “Навбаҳор” ярим ҳимоячиси Ойбек Қиличев иккита ўйинга дисквалификация қилиниб, жаримага тортилди.\nМамлакат кубогининг 1/8 финалидан ўрин олган “Нефтчи” – “Навбаҳор” жамоалари ўртасидаги дастлабки учрашувда тажовузкор ҳаракати учун майдондан четлатилган “Навбаҳор” ярим ҳимоячиси Алишер Саматов иккита ўйинга дисквалификация қилинди.\nКубок Бекободга кетди (фото) 117 18.11.2017\nЙил ўйинини ким шарҳлайди? 607 18.11.2017\nФакт! "Нефтчи" Фарғонадаги 16 ўйиннинг 13 тасида "Машъал"ни мағлуб этган 129 18.11.2017\nУсмон Тошев ЎФФнинг янги ислоҳотлари ҳақида нималар деди? 438 18.11.2017\nБахтиёр Ҳамидуллаев бошқарувидаги жамоа Андижон вилояти чемпиони бўлди 99 18.11.2017\nТеглар: Олий Лига дисквалификация


Дональд Трамп президентлигидан нималар кутилмоқда?\nАҚШ-Мексика чегарасида девор қуриш, нолегал иммиграцияга барҳам бериш ваъдалари, Владимир Путинга ҳушомадлар - Республикачилар партиясидан президентликка номзод Дональд Трампнинг 2016 йилги сайловолди чиқишларидаги асосий муждалар бўлди. Трамп 8 ноябрь куни сайловда ғолиб чиқар экан, у берган ваъдалар қанчалик рўёбга чиқиши мумкин, деган савол кўпчиликни ўйлантирмоқда.\nАҚШ Конституциясидаги назорат ва мувозанат (инглизча checks and balances) тизимига кўра, Трамп сиёсатининг амалга ошиши Конгресснинг қўллаб-қувватловига боғлиқ.\nАгар Трамп корхоналар учун солиқларни камайтириш, туҳмат ҳақидаги қонунларни ўзгартириш, Барак Обама бошлаган соғлиқни сақлаш тизимидаги ислоҳотларни йўқ қилиш каби ваъдаларини бажармоқчи бўлса, унга қонун чиқарувчилар ва ижроия ҳокимият бўғинларининг дастаги керак бўлади.\nШу ўринда таҳлилчилар Трамп ўзининг кўплаб режаларини президент фармонлари билан ҳам амалга ошириши мумкинлигига эътибор қаратишмоқда.\nҚолаверса, Трамп командаси унинг президентлигининг илк куни – 20 январда имзолаши керак бўлган 25 та фармонни тайёрлаб қўйган.\nЛондондаги Стратегик тадқиқотлар институти (IISS) нинг АҚШ ташқи сиёсати бўйича эксперти Дана Эллин фикрича, ташқи сиёсат бўйича президент ваколатлари назарий жиҳатдан анча кенг.\n– Бу ваколатларни Конгресс чеклай олишини тасаввур қилиш қийин. Президент қаергадир қўшин киритиш ёки ҳарбий амалиётни бошлаш бўйича турфа қарорларни бериши мумкин. Айнан мана шу соҳада уни ҳеч ким назорат қилолмайди,- дейди Дана Эллин.\nРоссия ва НАТО\nТрамп Россия билан дўстлашиш тарафдори экани борасида кўп бора гапирган. Унинг таъкидича, икки мамлакатнинг яқинлашуви “Исломий давлат” жангариларини тор-мор қилиш имконини бериши мумкин.\nСентябрдаги чиқишида Трамп президент Путин билан “жуда-жуда яхши муносабатлар”ни йўлга қўйиши ва у билан президент Обамага қараганда самаралироқ иш олиб боришига амин эканини айтганди.\nТрампнинг танқидчилари эса, унинг бу қарашларига қўшилмайди, уларга кўра, Обама қайтанга Россия билан муносабатларни яхшилашга уринган, ўзининг биринчи президентлик муддати даврида бу борада ошиғич уринишлар қилган.\nБундан ташқари Трампнинг мухолифлари унинг Россия агрессиясига қарши тура олишига шубҳа билдиришади.\nТрамп ўз чиқишларида Путинга қойил қолганини яширмаган ва уни Обамадан кўра яхшироқ лидер деб атаган.\nМарт ойида Трамп НАТОни “эскирган” деб атади ва ташкилотнинг бошқа аъзолари ўз ҳарбий ҳаражатларини оширмаса ва АҚШ олдида олган ўз мажбуриятларини бажармаса, уларга ҳарбий ёрдамни тўхтатиб қўйишни ваъда қилди.\nГермания Ташқи сиёсат кенгаши қошидаги “АҚШ трансатлантика муносабатлари” дастури раҳбари Хеннинг Рикке фикрича, агар АҚШ Трамп президентлиги даврида Россия томон юз бурса, бу Европа хавфсизлиги учун ўта таҳликали оқибатларни келтириб чиқариши мумкин.\n- Ўз иттифоқчиларини ҳимоя қилиш мажбурияти АҚШни ўта қудратли давлат дейишга асос бўлувчи жиҳатдир. Россия эса Ғарб хавфсизлик тизимидаги ҳар қандай бўшлиқдан фойдаланишга уринади. Москва “Марказий Осиё ва Шарқий Европада мавқеини кучайтириш” мақсадида бор кучи билан “НАТО ва Европа Иттифоқини заифлантириш”га уриниб келмоқда. Агар АҚШ президенти Россия учун бу ишни қилиб берса Путин фақат бундан хурсанд бўлади, - дейди Рикке.\nТрамп Эронни ўз ядровий дастуридан воз кечтиришга кўндириш эвазига бу давлатга санкцияларни енгиллатиш бўйича эришилган келишув шартларини ўзгартириш ваколатларига ҳам эга бўлади.\nЛекин, Хеннинг Рикке фикрича, Трамп учун буни қилиш осон бўлмайди, бунинг учун музокараларнинг бошқа иштирокчилари, жумладан Россия ва Европа Иттифоқини ҳам музокара столига жалб этишга тўғри келади.\nБундай қадам Эрондаги қатъий сиёсат тарафдорлари фойдасига ўйнайди ва Теҳронни ядровий қурол ишлаб чиқариш уринишларидан тўхтатувчи шартноманинг барбод бўлишига олиб келади.\nЯдро қуролини тарқатмаслик\nТрамп ўз чиқишларида “Исломий давлат” жанггариларига қарши ядровий қурол қўллашини назардан соқит қилмаган ва Япония ҳамда Жанубий Кореяга ўз ядровий қуролларини яратишни таклиф қилган.\nРикке ва Аллин фикрича, Трампнинг сайловолди чиқишларидаги бундай риторика ядро қуролини тарқатмаслик борасидаги халқаро майдондаги уринишларни чиппакка чиқариши мумкин.\n- Бошқа давлатлар ўз хавфсизлик тамойиллари ва ядровий қуролга эхтиёжини қайта кўриб чиқишга киришиши мумкин, - дейди Аллин.\nТрамп “глобал иқлим ўзгариши назариясини Хитой АҚШ саноатини рақобатбардош қилмаслик учун ўйлаб топган”, деб айтган.\nПрезидент лавозимига киришганидан сўнг у атмосферага чиқинди газларни чиқаришни чекловчи Париж битимидан АҚШни чиқариш борасида берган ваъдасини бажариш салоҳиятига эга бўлади.\nБундан ташқари Трамп давлат даражасида экологик меъёрларни камайтиришни ҳам ваъда қилган, Конгрессда кўпчиликни ташкил этувчи республикачилар тарафидан бу ҳуш қаршиланганди.\nТрамп фармонлар чиқариб, Аляска ва Шимолий Муз океанидаги ҳимояланган ҳудудларда нефт конларини қидириш ишларини бошлашга ва Обама президентлиги даврида тўхтатилган Канададан ўтувчи нефть қувурини ётқизишга рухсат бериши мумкин.\nТрамп ўз сайловолди чиқишларида ноқонуний муҳожирлар оқимини тўхтатиш ва мамлакатдаги 11,3 миллион ноқонуний муҳожирни икки йил ичида бадарға қилишга ваъда берган.\nУ бунинг учун ноқонуний муҳожирларни депортация қилиш билан шуғулланадиган махсус идора тузишни ҳам таклиф этган.\nБу дастурни молиялашни эса Конгресс маъқуллаши керак. Конгрессдаги кўплаб респубиликачилар ҳам Трампнинг мазкур таклифига қарши.\nВашингтондаги American Action Forum ҳисоб-китобига кўра, Трампнинг бу режасини икки йил ичида тўлақонли амалга ошиши мисли кўрилмаган инфротузилмани барпо этиш ва АҚШ иммиграция хизматлари сафларини кенгайтиришни талаб этади.\nБундан ташқари, ноқонуний муҳожирларнинг АҚШдан қувилиши АҚШ ялпи ички махсулотини 1,6 триллион долларга камайтириб юборади ва бу икки йил ичида мамлакатда иқтисрдий рецессияни келтириб чиқариши мумкин.\nШунингдек, Трампнинг АҚШ жанубий сарҳадларида Мексика ҳаражатлари ҳисобидан девор қуриш режасининг амалга ошишига ҳам шубҳалар бор.\nМексика бу девор қурилишига пул тўламаслигини айтган. Washington Post нашрига кўра, девор қурилиши 25 миллиард долларга тушиши мумкин.\nТрамп мексикалик ноқонуний муҳожирларнинг пул ўтказмаларини "Ватанпарварлик акти" деб номланувчи қонун доирасида конфискация қилишни ҳам таклиф этган.\nЛекин, ҳуқуқшунослар бунинг амалга ошишига шубҳа билдиришган.\nТрамп фармонлар чиқариб, мусулмонларнинг АҚШга киришини вақтинча тақиқлаш ва қочқинлар учун дастурларни тўхтатиш ҳақидаги ваъдаларини бажариши мумкин.\nЛекин, бу борада тўла-тўкис қарор қабул қилиниши судда кўп вақтга чўзилиши тайин.\nТрампнинг иқтисодий дастурига кўра, мамлакатдаги корхоналарга солиқлар ҳозирги 35 фоиздан 15 фоизга туширилиши керак. Бу режа сармоядорларни рағбатлантириш орқали иқтисодий ўсиш ва янги иш ўринлари яратишни кўзда тутади.\nРеспубликачилар умумиятла солиқ камайтирилиши тарафдори. Лекин, мустақил ва бошқа гуруҳлар бунга қарши.\nВашингтондаги Tax Foundation таҳлилий марказига кўра, солиқларнинг камайтирилиши давлат ҳазнасига пул тушумини 5,9 триллион долларга камайтиради.\nВашингтондаги Давлат бюджетини масъулиятли тузиш қўмитаси эса Трампнинг солиқларни камайтириш бўйича режаси мамлакат ялпи қарзининг 2026 йилга бориб 28,4 триллион долларга ошишига олиб келиши ҳақида огоҳлантирган.\nТрамп ўз сайловолди чиқишларида Америка ширкатлари “фожиали” савдо келишувларидан азият чекаётгани ва бу келишувлар қайта кўриб чиқлиши лозимлигини таъкидлаган.\nТрамп президентлик вазифасини қабул қилиб олганида АҚШни Тинч океани ҳамкорлиги (TPP) ва Шимоий Америка эркин савдо ҳудуди (NAFTA) дан чиқариш ваколатига эга бўлади.\nТрамп, шунингдек, АҚШни 164 мамлакат аъзо Жаҳон савдо ташкилотидан ҳам чиқариш ҳақида баёнотлар қилган.\nMoody’s Analytics маркази таҳлилчиси Марк Занди фикрича, Трампнинг бундай иқтисодий сиёсати АҚШ иқтисодини халқаро савдо, иммиграция ва тўғридан-тўғри хорижий сармояларнинг камайиши эвазига сезиларли заифлаштиради.


Янги автомобиль харид қилаяпсизми? – Avto Olam\nЯнги автомобиль харид қилаяпсизми?\nAvto Olam > Blog > Бу қизиқ! > Янги автомобиль харид қилаяпсизми?\nБу қизиқ!, Кун мавзуси\nSeshanba Iyun 9th, 2020.\nЯнги автомобиль учун расмий дилерлик тармоғи орқали шартнома имзоладингиз, саноқли кунлардан кейин интизорлик билан кутилган қўнғироқ бўлди ва салондан машинангизни бугуноқ олиб кетишингиз мумкинлиги айтилди. Олиб кетишга, олиб кетасиз, ундан кейинчи?\nАвтомобилингизни олиб кетиш учун автосалонга келганингизда қоғозбозлик ишлари давомида Сиздан кассага 22 300 сўм тўлаб келишингиз сўралади. Бу «маълумотнома» («счет-справка»)ни расмийлаштириш учун йиғим (ЭКИХнинг 10 фоизи) – дилерлик кассаларига тўланади.\nАВТОМОБИЛНИ РЎЙХАТДАН ЎТКАЗИБ, ДАВЛАТ РАҚАМИ ОЛАМИЗ\nЮридик ва жисмоний шахслар томонидан транспорт воситалари сотиб ёки қабул қилиб олинганда, ҳужжатларга ўзгартиришлар киритиш лозим бўлганда, транспорт воситасининг техник ҳолатидан қатъи назар, 10 кун мобайнида жойлардаги ДЙҲХХ органларига мурожаат этилиши шарт. (Вазирлар Маҳкамасининг 1997 йил 26 майдаги 256-сон қарори)\nДемак, 10 кун давомида автомобилни рўйхатдан ўтказиб, давлат рақами олишимиз шарт. Акс ҳолда ЭКИХнинг ярим баравари миқдорида жарима тўлашимизга тўғри келади.\nАвтомобилни рўйхатдан ўтказиш мумкин бўлган ДЙҲХХ бўлимлари\nДЙҲХХ бўлимлари Манзили Хизмат кўрсатиш туманлари\nРўйхатдан ўтказиш ва имтиҳон олиш бўлими Миробод тумани, Файзобод кўчаси, 43 Яшнобод, Бектемир, Шайхонтоҳур\n1- туманлараро рўйхатдан ўтказиш ва имтиҳон олиш бўлими Сирғали тумани, “Сергели” автомобиль бозори ҳудудида Сирғали, Яккасарой\n2-туманлараро рўйхатдан ўтказиш ва имтиҳон олиш бўлими Юнусобод тумани, Обид Зокиров кўчаси, 2 Юнусобод, Олмазор\n3- туманлараро рўйхатдан ўтказиш ва имтиҳон олиш бўлими Чилонзор тумани, Бунёдкор кўчаси, 118 Учтепа, Чилонзор\n4-туманлараро рўйхатдан ўтказиш ва имтиҳон олиш бўлими Миробод тумани, Водил кўчаси (собиқ 8 март), 54 Мирзо Улуғбек, Миробод\nРўйхатдан ўтказишда қўйидаги тўловлар амалга оширилади:\nАвтотранспорт воситаларини рўйхатдан ўтказиш учун тўлов – 22 300 сўм (ЭКИХнинг 10 фоизи);\nРўйхатдан ўтиш гувоҳномаси (тех. паспорт) учун йиғим – 156 100 сўм (ЭКИХнинг 70 фоизи);\nДавлат рақамларини бериш учун йиғим – 334 500 сўм (ЭКИХнинг 150 фоизи). Харидоргир чиройли давлат рақами белгиларини оширилган тўлов ставкалари бўйича avtoraqam.uzex.uz сайти орқали ўтказиладиган аукционда сотиб олиши мумкин.\n(Нархлар 2019 йилнинг октябрь ойи ҳолатига кўра кўрсатилган)\nЭслатма: 1 октябрдан бошлаб расмий дилерлик тармоғи орқали сотиб олинган янги автотранспорт воситалари учун йўл жамғармаси йиғими ишлаб чиқарувчилари томонидан тўланади.\nЭксплуатациядаги автомобиллар учун йўл жамғармаси тўлов ставкаси ҳар бир от кучи учун автомобиль ёшига кўра, ЭКИХнинг 6-11 фоизини ташкил этади.\nКредитга берилган транспорт воситасининг қайд этиш гувоҳномасига ҳамда унинг ҳисоб карточкасига «Кредитга олинган» белгиси қўйилади ва кредитга берган ташкилотнинг розилигисиз у ДЙҲХХ ҳисобидан чиқарилмайди. (Вазирлар Маҳкамасининг 1997 йил 26 майдаги 256-сон қарори)\nМАЖБУРИЙ АВТОСУҒУРТА (ОСАГО) ҲАҚИДА УНУТМАНГ\nТранспорт воситасини унга эгалик қилиш ҳуқуқи вужудга келган кундан эътиборан ўн кундан кечиктирмай транспорт эгаси ўз фуқаролик жавобгарлигини суғурталаши шартлиги юқоридаги қонунда белгилаб қўйилган.\nСуғурта мукофот пули, яъни тўлов суммаси енгил автомобилларга Тошкент шаҳри ва Тошкент вилояти учун 56 000 сўм ва бошқа барча вилоятлар учун 40 000 сўмни ташкил этади.\nМажбурий автосуғуртани исталган суғурта компанияси орқали амалга оширишингиз мумкин.\n(Журналимизнинг июль сонида мажбурий ва ихтиёрий автосуғурта ҳақида батафсил маълумот берган эдик).\nАВТОМОБИЛГА ИШОНЧНОМА БЕРИШ УЧУН ЙИҒИМ СТАВКАЛАРИ\nАвтомобиллардан фойдаланиш ва уларни тасарруф этиш ҳуқуқини берувчи ишончномаларни сертификатлаш учун қуйидаги йиғим ставкалари татбиқ этилган:\nТранспорт воситаси эгасининг яқин қариндошлари (ота-она, эр (хотин), болалар, ака-укалар, опа-сингиллар) ўртасида транспорт воситасидан фойдаланиш ва бошқариш тўғрисидаги ишончномани нотариал тасдиқлаш талаби 2019 йил 1 октябрдан бекор қилинди;\nБошқа шахсларга – ЭКИХнинг 3 баробари миқдорида:\n– Автомобилга бошқариш ҳуқуқисиз эгалик қилиш учун ишончнома (масалан, сотиш, лекин ҳайдаш ҳуқуқисиз) ЭКИХнинг 50 фоизини ташкил қилади.\nЭнг йирик автоҳалокатлар\nГлавные заповеди водителя: ДД и ДДД


Россияда снюс истеъмоли оқибатида бир киши вафот этди - Darakchi\nРоссияда снюс истеъмоли оқибатида бир киши вафот этди\nДУНЁ 23.01.2020, 20:15\nЎзАда снюс, яъни сақич ёки ширинликлар шаклида ишлаб чиқариладиган никотин аралашмасининг зарарлари ҳақида маълумот берилди.\nСўнгги вақтларда сақич, конфет шаклидаги ушбу хавфли маҳсулотларни истеъмол қилиш, айниқса болалар орасида ҳақиқий эпидемияга айланди. Унинг истеъмоли инсон организмида кучли заҳарланишни келтириб чиқаради.\nСнюс истеъмол қилувчиларда касалликнинг илк белгилари сифатида кўпинча милклар емирилиши ва стоматит касалликлари кузатилади. Тишлар жуда тез емирилади, шунингдек, оғиз бўшлиғи яллиғланади. Бунда кўпинча қизилўнгач ва ичакда безовталик пайдо бўлади.\nРоссияда снюс истеъмоли оқибатида бир киши вафот этди, дейилади “РИА Новости“ хабарида.\n“Первий канал“ ахборот дастури тарқатган хабарга кўра, Россиянинг Челябинск вилояти тезкор қидирув хизмати томонидан 250 снюс маҳсулоти аниқланган. Намуналар лабораторияга тадқиқот учун юборилганда уларда жуда кўп миқдордаги маргимуш моддаси борлиги маълум бўлган. Ҳозирда Россия ҳукумати томонидан снюс савдосини тўхтатишни қонуний даражада ҳал этиш масаласи кўриб чиқилмоқда.


Аҳли сунна вал-жамоанинг бидъатчиларга муносабати ва уларга раддия беришдаги манҳажи\nBy Исмоил Муҳаммад Яъқуб on 03/25/2020 АҚИДА ТАВҲИД АҚИДАСИ\nАҳли сунна вал-жамоанинг бидъатчиларга муносабати\nАҳли сунна вал-жамоа доим бидъатчиларнинг бидъатларини инкор қилиб ва уларни бундан қайтариб келган. Қуйида бунга баъзи намуналар олиб келамиз:\nа) Умму Дардо разияллоҳу анҳо айтади: «Абу Дардо олдимга ғазабланган ҳолда кириб келди. «Сизга нима бўлди?» деган эдим, «Аллоҳга қасам, Муҳаммад саллаллоҳу алайҳи ва салламнинг ишларидан фақат намозни жамоат бўлиб ўқишларидан бошқа бирор нарса (қолганини) билмаяпман», деди».\nб) Амр ибн Яҳё (ибн Амр ибн Салама) айтади: «Отам бобомдан ривоят қилиб айтганларини эшитдим: Биз бомдод намозидан олдин Абдуллоҳ ибн Масъуднинг эшиги олдида масжидга бирга бориш учун кутиб ўтирган эдик, Абу Мусо ал-Ашъарий келиб қолди. «Абу Абдурраҳмон ҳали чиқмадими?» деб сўради. «Йўқ» деган эдик, то чиққунича биз билан ўтирди. Чиқиб келгач, ҳаммамиз унга пешвоз чиқдик. Абу Мусо деди: «Эй Абу Абдурраҳмон, мен боя масжидда нотаниш ишни, лекин алҳамдулиллаҳ, яхши бир ишни кўрдим». «Нима иш экан?» деб сўради. У айтди: «Борсангиз кўрасиз, масжидда бир қавмни кўрдим, намозни кутиб ҳалқа-ҳалқа бўлиб ўтиришибди. Ҳар бир ҳалқада бир киши (бош), қўлларида тошчалар, ҳалиги киши: «Юз марта такбир айтинглар» дейди, юз марта такбир айтишади, «Юз марта таҳлил айтинглар» дейди, юз марта таҳлил айтишади, «Юз марта тасбеҳ айтинглар» дейди, юз марта тасбеҳ айтишади». «Сиз уларга нима дедингиз?» деди. «Сизнинг фикрингизни – ёки амрингизни – кутиб ҳеч нарса демадим», деди. «Ёмонликларини санашга буюрмабсиз-да, яхшиликларидан ҳеч нарса йўқ бўлмаслигига кафолат бермабсиз-да», деди. Сўнг биргалашиб кетдик. Ҳалиги ҳалқалардан бири олдига келиб тўхтаб: «Нима қиляпсизлар?» деб сўради. «Эй Абу Абдурраҳмон, тошчалар билан такбир, таҳлил, тасбеҳни санаяпмиз», дейишди. «Гуноҳларингизни сананглар, яхшиликларингиздан бирон нарса зое кетмаслигига мен кафилман. Ҳолингизга вой бўлсин, эй уммати Муҳаммад! Ҳалокатингиз бунчалар тез бўлмаса! Ҳали у зотнинг саҳобалари ҳаёт бўлса, кийимлари ҳали эскимаган бўлса, идишлари синмаган бўлса! Жоним Қўлида бўлган Зотга қасамки, сизлар ё Муҳаммад саллаллоҳу алайҳи ва салламнинг миллатидан кўра ҳидоятлироқ бир миллатдасизлар ё эса залолат эшигини очишга уринувчисизлар», деди. «Эй Абу Абдурраҳмон, биз фақат яхшилик истаган эдик», дейишди. «Қанча яхшилик истовчилар бўладики, унга асло ета олишмайди. Расулуллоҳ саллаллоҳу алайҳи ва саллам айтганлар: «Бир қавм келади, Қуръон ўқийдилар, бироқ бўғизларидан ўтмайди». Аллоҳга қасам, билмайман, балки ўшаларнинг кўплари сизлардан бўлар», деди. Сўнг улардан бурилиб кетди». Амр ибн Салама айтади: «Ўшаларнинг кўпини Наҳравон куни хаворижлар билан бирга бизга қарши урушга кирганини кўрдик».\nв) Бир киши имом Молик ибн Анас раҳимаҳуллоҳ ҳузурига келиб: «Қаердан эҳромга кираман?» деб сўради. «Расулуллоҳ саллаллоҳу алайҳи ва саллам белгилаб берган ва ўзлари эҳромга кирган мийқотдан», деб жавоб берди. «Ундан узоқроқдан кирсамчи?» деди. «Бундай қилишни дуруст деб кўрмайман», деди. «Бунинг нимасини кариҳ кўрасиз?» деди. «Сенга фитна етишини кариҳ кўраман», деди. У: «Яхшиликни зиёда қилишда нима фитна бўлиши мумкин?» деб сўради. Молик деди: «Чунки Аллоҳ таоло айтади: «Пайғамбарнинг амрига хилоф иш қиладиган кимсалар ўзларига бирон фитна-кулфат етишидан ёки аламли азоб етиб қолишидан ҳазир бўлсинлар!» (Нур: 63). Сен ўзингни Расулуллоҳ соллаллоҳу алайҳи ва саллам ҳам у билан хосланмаган бир фазилат билан хослашингдан кўра ҳам катта фитна бўлиши мумкинми?!»\nАҳли сунна вал-жамоанинг аҳли бидъатга раддия беришдаги манҳажи\nУларнинг бундаги манҳажи Китоб ва Суннат асосига қурилган, бидъатчиларнинг шубҳаларини келтириб, сўнг уларни йўққа чиқарадиган қониқтирувчи ва тилларини боғлаб қўювчи манҳаждир. Улар суннатларни ушлаш ва бидъатлардан тийилиш вожиблигига Китоб ва Суннатдан далил келтирадилар. Бу тўғрида кўплаб китоблар ёзганлар, ақида китобларида шиа, хавориж, жаҳмия, муътазила ва бошқаларнинг иймон ва ақида асослари ҳақида айтган бидъат сўзларига раддиялар берганлар, шу мавзуга хос китоблар таълиф қилганлар. Масалан, имом Аҳмад жаҳмияларга раддия китоби ёзган, Усмон ибн Саид ад-Доримий ҳам бу мавзуда китоб ёзган, шайхулислом Ибн Таймия ва шогирди Ибнул Қаййим, шайх Муҳаммад ибн Абдулваҳҳоб ва бошқаларнинг китобларида ҳам мазкур фирқаларга, шунингдек қубурий ва сўфийларга қарши раддиялар мавжуд. Хоссатан, бидъат аҳлига раддия қилиб ёзилган китоблар ҳам кўп бўлиб, мисол тариқасида қуйидагиларни айтиш мумкин:\nИмом Шотибийнинг «Эътисом» китоби;\nШайхулислом Ибн Таймиянинг «Иқтизо ас-сирот ал-мустақим» китоби. Бу китобнинг катта қисми бидъатчиларга раддияни ўз ичига олган.\nИбн Ваззоҳнинг «Инкор ал-ҳаводис вал-бидаъ» китоби;\nТуртушийнинг «Ал-ҳаводис вал-бидаъ» китоби;\nАбу Шоманинг «Ал-боис ала инкор ал-бидаъ вал-ҳаводис» китоби.\nШайх Алий Маҳфузнинг «Ал-ибдоъ фий мазоррил-ибтидоъ» китоби;\nШайх Муҳаммад ибн Аҳмад аш-Шуқайрий ал-Ҳавомидийнинг «Ас-сунан вал-мубтадаъот ал-мутааллиқа бил-азкор вас-солавот» китоби;\nШайх Абдулазиз ибн Бознинг «Ат-таҳзир мин ал-бидаъ» рисоласи.\n Доримий (210) ривояти. Албоний “Ас-саҳиҳа”да (2005) саҳиҳ санаган.\n Абу Шома, «Ал-боъис ала инкор ал-бидаъ вал-ҳаводис» (14-с).\nAvvalgi maqolaОхирзамон қирғинлари (16): Охирзамон фитналари ва қирғинларига оид ҳадисларни воқеликка татбиқ қилиш йўли\nKeyingi maqola Савол-жавоблар (25.03.2020)


Масаллиқлар: 3 дона тухум, 100 грамм шакар, 2 чой қошиқ ванил шакари, 2 чой қошиқ қабартма ( разрихлител), бир чимдим туз, 2 ош қошиқ ўсимлик ёғи, 145 грамм ун, 100 грамм қуюлтирилган сут, 50 грамм исталган шоколад, устига сепиш учун майдаланган ёнғоқ.\nТайёрланиши: Идишда тухум ва шакарни блендер ёрдамида кўпиртирамиз. Сўнгра бир чимдим туз, ванил шакари, қабартма солиб, яна 1 дақиқа кўпиртирамиз. Ҳосил бўлган масаллиққа ун солиб, яхшилаб кўпиртирамиз. Сўнгра ўсимлик ёғи солиб, яна 1 дақиқа кўпиртирамиз.\nТовани ёғлаб, қиздирамиз. Қизиган товага 0,5 ош қошиқдан хамир солиб, ўртачадан пастроқ оловда икки тарафлама қизартириб, қовурамиз.\nСовуган пирожнийларга қуюлтирилган сут суртиб, иккитасини бирлаштирамиз. Ёнларига ҳам қуюлтирилган сут суртиб, майдаланган ёнғоққа буркаб оламиз.\nУстини эритилган шоколад билан безатамиз.\n🕔16:45, 11.06.2021 ✔42\n🕔16:39, 03.06.2021 ✔58\n🕔15:22, 21.05.2021 ✔54\n✔ 42 🕔 16:45, 11.06.2021\n✔ 58 🕔 16:39, 03.06.2021\n✔ 54 🕔 15:22, 21.05.2021\n✔ 82 🕔 23:28, 01.05.2021\n✔ 141 🕔 19:42, 26.02.2021


Жиззахда мустақиллик байрамига тайёргарлик жараёни кенг ёритилади » Sangzor.uz - Инновацион ахборот портали\nSangzor.uz » Жиззах янгиликлари » Жиззахда мустақиллик байрамига тайёргарлик жараёни кенг ёритилади\nМуаллиф Admin Сана 17-07-2019, 17:44 Фикрлар "0" Кўрилди: 342\n“Жиззах ҳақиқати” ва “Джизакская правда” газеталари таҳририятлари биносида Ўзбекистон Республикаси Президентининг 2019 йил 8 июлдаги “Ўзбекистон Республикаси Давлат мустақиллигининг йигирма саккиз йиллик байрамига тайёргарлик кўриш ва уни ўтказиш тўғрисида”ги ҳамда 2019 йил 26 июндаги “Оммавий ахборот воситалари мустақиллигини таъминлаш ҳамда давлат органлари ва ташкилотлари ахборот хизматлари фаолиятини ривожлантириш бўйича қўшимча чора-тадбирлар тўғрисида”ги қарорлари ижросига бағишланган йиғилиш ўтказилди.\nЎзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигининг Жиззах вилояти бошқармаси томонидан ташкил этилган тадбирга ОАВ вакиллари, ахборот хизматлари раҳбарлари, блогерлар таклиф этилди.\nЙиғилишда сўз олганлар вилоятда мустақиллик байрами арафасида ОАВ вакиллари зиммасида турган асосий вазифалар кенг муҳокама қилинди. Жумладан, вилоятда истиқлол йилларида эришилган натижалар, амалга оширилаётган ислоҳотлар юзасидан тайёрланадиган мақола, кўрсатув, эшиттиришларда эътибор қаратиш лозим бўлган йўналишлар белгилаб олинди. Шунингдек, “Энг улуғ, энг азиз” танловининг вилоят босқичини ўтказиш юзасидан таклифлар билдирилди.\nАйтиш керак, эндиликда ахборот маконида ҳар бир ташкилот ўз имижини шакллантиришга интилмоқда. Шу жумладан, давлат органлари ҳам ўзларининг ахборот сиёсатларини ишлаб чиқиб, уни тарғиб қилишга уринишмоқда. Бу борада президентнинг 2019 йил 26 июндаги “Оммавий ахборот воситалари мустақиллигини таъминлаш ҳамда давлат органлари ва ташкилотлари ахборот хизматлари фаолиятини ривожлантириш бўйича қўшимча чора-тадбирлар тўғрисида”ги қарорида белгилаб берилган йўналишлар асосида ҳаракат қилиш керак бўлади.\nАйни пайтда вилоятда фаолият юритаётган аксарият давлат органлари ўзининг ахборот хизматларига эга эмас. Бу эса ОАВ вакиллари билан ишлашда қатор мураккабликларни келтириб чиқармоқда. Йиғилишда таъкидланишича, айни пайтда дастлаб маҳаллий ҳкоимликларнинг ахборот хизматларини ташкил этиш, унга муносиб номзодларни танлаб олиш, ҳозирда ишсиз юрган журналистларни бириктириш юзасидан зарур тавсиялар берилди.\nОАВ вакиллари томонидан бу йўналишда қилинадиган ишлар юзасидан таклифлар билдирилди.\nКатегория Жиззах янгиликлари Кўрилди 342\nСмартфонингиз андроидда ишлайдими?\nФориш туманининг ибратли оиласи\nЎзбекистонда доллар нархи 9 000 сўмга\n«Қурол тўғрисида»ги қонун: қўрқув ва